hotchpotch/miracl-hf-unified huggingface dataset:
โดโจ ซิตี้
โดโจ ซิตี้ หรือ โดโจ ซิตี้ คอร์ป. () เป็นค่ายเพลงในเครือเบเกอรี่ มิวสิก ทำเพลงสำหรับผู้ฟังในตลาดกลุ่มวัยรุ่นตอนต้น เน้นไปที่เพลงป็อปทันสมัย ศิลปินที่สร้างชื่อให้ค่ายเป็นที่รู้จักคือ ไทรอัมพ์ส คิงดอม และเอช
โดโจ ซิตี้ ก่อตั้งโดยทีมงานจากเบเกอรี่ มิวสิก เพื่อสร้างคอนเท็นต์เพลงเป็นธุรกิจสืบเนื่องมาจากนิตยสาร "แคตช์" (Katch) จุดเริ่มต้นนั้น เกิดขึ้นจากการที่สามศิลปินซึ่งเป็นผู้บริหารของ Bakery Music คือ สุกี้ - กมล สุโกศล, บอย โกสิยพงษ์, และสมเกียรติ อริยะชัยพาณิชย์ ได้มองเห็นว่าสิ่งหนึ่งที่ยังขาดหายไปในตลาดเพลงของเมืองไทยนั้น คือเพลงสำหรับกลุ่มวัยรุ่นตอนต้นหรือที่เรียกกันว่ากลุ่ม Pre-Teen และ Early-Teenage นั่นเอง จึงเกิดความคิดที่อยากจะทำเพลงสำหรับกลุ่มคนฟังกลุ่มนี้ เพื่อให้พวกเค้าได้มีเพลงที่เป็นของพวกเค้า มีแนวเพลง ดนตรี และโดยเฉพาะเนื้อหาของเพลงที่ตรงกับวัยของเค้า และทำมาเพื่อพวกเค้าโดยตรง จึงได้ตกลงกันเปิดค่ายเพลง Dojo City ขึ้นเมื่อประมาณปี พ.ศ. 2541 โดยเริ่มจากการรวบรวมทีมงาน เช่น นักแต่งเพลง, Arrangers, Producers, Creative เป็นต้น ซึ่งทุกคนนั้นรู้สึกสนุกกับการร่วมงานกับ Dojo City และทั้งหมดก็เป็นผู้ที่ร่วมงานกับ Bakery Music อยู่แล้ว
ปัจจุบัน Dojo City มีศิลปินในสังกัด 11 คน แบ่งเป็น 4 กลุ่ม และ 2 ศิลปินเดี่ยว คือ Niece คู่ Duo สองสาวคือ คิท กับ กิ ซึ่งเป็นศิลปินเบอร์แรกของ Dojo City จากนั้นคือคู่นักร้องสาวที่ประสบความสำเร็จที่สุดนั่นคือ โบ กับ จอยซ์ ในนาม Triumphs Kingdom ศิลปินกลุ่มที่สามคือ สามสาวน้อยวัยสดใสที่มีบุคลิกที่แตกต่างกัน โดยสิ้นเชิงแต่ลงตัวอย่างที่สุดเมื่อมารวมกันสำหรับ แอนนี่ พลอย และ กิ๊ฟท์ ในนาม H จากนั้น Dojo City ก็ได้มีโอกาสต้อนรับศิลปินเดี่ยวคนแรกคือ Kristin ซึ่งย้ายมาจาก Bakery Music และศิลปินเดี่ยวคนที่สองของ Dojo City ก็คือ Oil-วรรณศิริ สาวน้อยอีกคนที่มาพร้อมความร่าเริง สดใส และกล้าแสดงออกในสิ่งที่ตัวเองเป็น และล่าสุดเป็นน้องสุดท้องของครอบครัว Dojo นั่นก็คือสองสาวน้อย พิงค์ กับ ปุ๋ย ที่รักการร้องเพลงและเต้นรำเป็นชีวิตจิตใจ
รูปแบบของงานจาก Dojo City นั้นจะมีจุดเด่นที่ชัดเจน และถือว่าแตกต่างจากที่อื่นๆ ในขณะนั้นอย่างมากคือ
คำผวนในภาษาไทย
คำผวน เป็นวิธีการสลับคำ โดยใช้สระและ ตัวสะกดของพยางค์หน้าและพยางค์สุดท้าย มาสลับกัน ทำให้เกิดคำใหม่ที่อาจไม่มีความหมาย แต่การออกเสียงจะคล้องจองกับรูปเดิม ทำให้สื่อความหมายกันได้ คำผวนนั้นนิยมใช้กับคำสองหรือสามพยางค์เป็นส่วนใหญ่ เพราะสามารถสลับตำแหน่งได้ง่าย คำพยางค์เดียวนั้นไม่สามารถผวนได้ คำที่พยัญชนะพยางค์หน้าและพยางค์สุดท้ายเหมือนกันหรือเสียงเดียวกันนั้นไม่สามารถผวนได้ คำที่สระและตัวสะกดพยางค์หน้าและพยางค์สุดท้ายเหมือนกันหรือตัวสะกดมาตราเดียวกันนั้นไม่สามารถผวนได้ ส่วนคำหลายพยางค์ อาจต้องแยกเป็นส่วน ๆ ไม่สามารถสลับตำแหน่งอย่างคำน้อยพยางค์ วิธีการสร้างคำผวน เรียกว่า "ผวน" หรือ "การผวนคำ"คำผวนเป็นการเล่นเสียงเพื่อความสนุกสนาน บางคนนิยมใช้ผวนคำหยาบเรื่องเพศ เป็นการเลี่ยงที่จะเอ่ยถึงคำหยาบนั้นตรง ๆ หรือผวนคำเป็นปริศนา ซึ่งนิยมกันมากในปริศนาคำกลอนที่เรียกว่า ผะหมี นอกจากนี้ ยังมีนักเขียนจำนวนไม่น้อย ใช้การผวนชื่อจริง เพื่อนำมาใช้เป็นนามปากกา
ผ้าอนามัย
ผ้าอนามัย คือแผ่นที่ใช้ซับเลือดประจำเดือนของสตรี ลักษณะใช้แล้วทิ้ง มีรูปแบบการใช้งานตามแต่ละประเภท ส่วนใหญ่ทำจากวัสดุที่มีความสามารถซึมซับของเหลวได้ดี มีความนุ่ม และห่อทับด้วยผ้าสำลี บางชนิดเพิ่มกลิ่นหอม เพื่อดับกลิ่นประจำเดือนด้วย
ในประเทศไทย ผ้าอนามัยถือว่าเป็นเครื่องสำอางควบคุมตามประกาศกระทรวงสาธารณสุข (ฉบับที่ 10) พ.ศ. 2535
ลอร่า มิเชล เคลลี่
ลอร่า มิเชล เคลลี่ (Laura Michelle Kelly) นักแสดง และนักดนตรีชาวอังกฤษ เกิดเมื่อปี ค.ศ. 1981 แต่เต็มไปด้วยพรสวรรค์ทั้งในด้านการร้องเพลงและการแสดง โดยก่อนหน้าที่ Laura จะเริ่มทำอัลบั้มเดี่ยวชุดแรกของตัวเอง เธอเคยเป็นแสดงนำในละครเพลงที่มีชื่อว่า ‘Mary Poppins’ ซึ่งเรียกได้ว่าประสบความสำเร็จเป็นอย่างมาก เพราะทำให้เธอได้รับรางวัล Best Actress สาขาละครเพลงจากงาน Olivier Awards ในปี 2005 มาแล้ว ในบทของ Mary Poppins นอกจากนี้เธอยังมีผลงานการแสดงละครเพลงอีกมากมาย ได้แก่ Beauty and the Beast, Whistle Down The Wind as Swallow (2000), Les Miserables, Mama Mia!, My Fair Lady และ Fiddler on The Roof เป็นต้น
ผลงานเพลงชุดแรกของ Laura กับค่ายเพลงสากลยักษ์ใหญ่ EMI Angel ซึ่งเมื่อซิงเกิ้ลแรก ‘There Was A Time’ ออกอากาศไปไม่กี่อาทิตย์ ก็ได้ขึ้นชาร์ตเป็นเพลงเด่นประจำสัปดาห์ของทางสถานีวิทยุช่อง BBC 2 ทันที อัลบั้มเดี่ยวนี้ของเธอมีชื่อว่า ‘The Storm Inside’ เต็มไปด้วย 12 เพลงเพราะที่ฟังแล้วน่าทึ่งมากๆ เพราะเป็นการนำเอาเพลงเก่ากลับมาร้องคัฟเวอร์ใหม่ในสไตล์ของ Laura ด้วยน้ำเสียงคุณภาพ พร้อมเพลงใหม่อีก 6 เพลงที่เธอร่วมแต่งเนื้อเพลงในอัลบั้มนี้ด้วย ได้แก่ เพลง There Was A Time, Butterflies และ The Storm Inside นอกจากนี้เธอยังได้นักแต่งเพลงมือหนึ่งอีกหลายคนมาร่วมงานในอัลบั้มนี้อีกด้วย อาทิเช่น Jamie Cullum, Guy Chambers, Pete Vetesse, Felex Howard และ Neil Hannon ส่วนเพลงที่น่าจับตามองในอัลบั้มนี้ ได้แก่ เพลง Sweet Solution ที่แต่งโดย Jamie Cullum ซึ่งเขาบอกว่าได้แต่งเพลงนี้ให้กับ Laura เป็นพิเศษ
เดอะคูกส์
เดอะ คูคส์ () เป็นวงดนตรี แนวอินดี้ จากเมืองไบรตัน, ประเทศอังกฤษ
ประกอบด้วย 4 หนุ่มมีสไตล์
Luke Pritchard - นักร้องนำ, กีตาร์ 
Hugh Harris - นักร้องนำ, นักร้องเสียงประสาน
Max Rafferty - เบส, นักร้องเสียงประสาน
Paul Garred - กลอง, percussion 
Callum Stones - มีส่วนร่วมทุกอย่าง
พวกเขาเรียนอยู่ High School เดียวกัน เล่นดนตรีด้วยกัน จนมีโอกาสได้ออกอัลบั้มชุดแรก Inside In Inside Out
ซิงเกิลแรก “Eddie’s Gun” เข้าไปอยู่ใน Top 30 ชาร์ตเพลงฝั่งอังกฤษ เพียงอาทิตย์แรกที่ปล่อยซิงเกิลออกไป
เนื้อหาในเพลงเกี่ยวกับเรื่องราวความสัมพันธ์ต่างๆ อาทิ สิ่งที่น่าอายที่เกิดจากความสัมพันธ์ของหนุ่มสาว
พวกเขาไม่ระบุแนวดนตรีที่ชัดเจน เพราะดนตรีของ The Kooks ผสมผสานหลายแนว
ได้รับอิทธิพลจากวงอย่าง Blur, Supergrass, Bobby Womack และ The Clash
อู๊ด ยานนาวา
อู๊ด ยานนาวา - มือกลองอิสระ - ผู้ที่เผอิญค้นพบตัวเอง ได้ตั้งแต่เมื่อครั้งยังเรียนหนังสืออยู่ชั้นประถมศึกษาปีที่ 4 ในสมัยปี พ.ศ. 2509 ขณะเมื่อไปยืนชมวงดนตรีคณะ "เปรื่องเรืองเดช" ของทีมงานโชว์รถมอเตอร์ไซด์ไต่ถัง ซึ่งจะมาแสดงที่งานประจำปีของวัดยานนาวา ในทุกๆปี, จากอดีตที่ผ่านมา เขาได้เคยถูกขอให้เข้าร่วมวง ไปแทนมือกลองประจำคนเดิม ของทางวงดนตรี "Bangkok Connection" มาแล้วหนึ่งยุคสมัย, ซึ่งก่อนหน้านั้นอีก เขาก็เคยได้รับโอกาสอันมีเกียรติ ให้ไปมีชื่อปรากฏอยู่ในปกเทปเพลงไทย ในประเภทเพลงเพื่อชีวิต โดยท่านสุรชัย จันทิมาธร เป็นผู้คิดตั้งชื่อให้ มาตั้งแต่สมัยปี พ.ศ. 2528 ในการได้โอกาสเข้าไปบันทึกเสียงกลองสด ในสตูดิโอ ให้กับวงดนตรีเพื่อชีวิต ซึ่งถือได้ว่า เป็นวงแรกของประเทศไทย อันมีชื่อวงว่า "คาราวาน" ในอัลบั้มที่มีชื่อว่า "1985" โดยการชักนำจาก เพื่อนสมัยครั้งที่เคยได้ร่วมเล่นดนตรีกลางคืนมาด้วยกัน นั่นก็คือ "ชัคกี้ ธัญญรัตน์" ผู้ที่เป็นเจ้าของฉายา "กีต้าร์เทพ" นั่นเอง 
เขาได้เคยมีโอกาส เข้าร่วมผลิตผลงานเพลง ภายในห้องบันทึกเสียง ให้กับเหล่าบรรดาศิลปินเพื่อชีวิตเมืองไทย ในยุคบุกเบิก มาค่อนข้างมาก อาทิเช่น สุรชัย จันทิมาธร, มงคล อุทก, ทองกราน ทานา, พงเทพษ์ กระโดนชำนาญ, วงดนตรีโฮป, นุภาพ สวันตรัจฉ์, วงดนตรีกะท้อน, อี๊ด ฟุตบาท, ตุ๊ แครี่ออน, ประทีป ขจัดพาล เป็นต้น ฯลฯ โดยเฉพาะอย่างยิ่ง มีโอกาสได้เข้าร่วมงาน เป็นนักดนตรี back up ให้กับวงคาราวาน มาโดยตลอด จนกระทั่ง วงคาราวานได้ประกาศ ขอพักวงชั่วคราว เป็นครั้งแรก เมื่อวงคาราวานมีอายุวงได้ครบ 15 ปี
จากการนั้น เขาจึงได้เข้าร่วมกับ บรรดาลูกศิษย์ลูกหาของวงดนตรีคาราวาน แล้วช่วยกัน ก่อตั้งเป็นวงดนตรีขึ้น มีชื่อว่าซูซู โดยมี แอ๊ด คาราบาว ซึ่งเป็นทั้งโปรดิวเซอร์ และเป็นผู้ตั้งชื่อวงให้ โดยมีที่มาจากภาษายาวี จนกระทั่ง สามารถทำให้อู๊ด ยานนาวา ประสบโอกาสในการได้เป็น เจ้าของเสียงร้องกับบทเพลงที่ชื่อว่า "อ้อล้อ" เป็นครั้งแรกในชีวิต อีกทั้งยังได้ร่วมโปรดิวซ์กับทีมงานซูซู จนสามารถที่จะผลิตผลงานเพลง ให้ออกมาเป็นเพลงเพื่อชีวิต ที่มีสายเลือดใหม่ เน้นทางด้าน rhythm, harmony และ melody ซึ่งยังไม่เคยปรากฏออกมาได้ ในวงการเพลงเพื่อชีวิตของไทยมาก่อน ได้จำนวนถึง 4 อัลบั้มด้วยกัน ดังนี้
ต่อมาเมื่อเวลาล่วงเลยไป เขาได้ถูกชักชวนอีกครั้ง ให้เข้าร่วมงานกับ ทีมงานของทาง Prart Music Group
ยาดมส้มโอมือ
ยาดมส้มโอมือ คือ ยาดม ที่ทำมาจากเปลือกของส้มโอมือ ซึ่งมีเครื่องปรุงเสริมแล้วแต่ตำรับ โดยสูตรที่รู้จักกันแพร่หลาย คือ ตำรับวังสุนันทา ลักษณะมีกลิ่นหอมเย็น ใช้สูดดม มีสรรพคุณเพื่อให้เลือดลมเดินดี แก้เป็นลม ปัจจุบันมีการผลิตหลายสถานที่รวมทั้งยังเป็น ผลิตภัณฑ์โอทอป ของ กลุ่มสมุนไพรบ้านไทย ตำบลคลองหนึ่ง อำเภอคลองหลวง จังหวัดปทุมธานี
รายนามนักสำรวจทวีปแอฟริกา
นักสำรวจทวีปแอฟริกาที่สำคัญมีดังนี้
การสำรวจทวีปแอฟริกา
การสำรวจแอฟริกา สามารถแบ่งได้ตามยุคดังนี้
เท็ดดี้ ไกเกอร์
จอห์น ธีโอดอร์ เท็ดดี้ ไกเกอร์ ที่ 2 () เป็นนักร้อง นักแต่งเพลง นักแสดงชาวอเมริกัน มีผลงานเพลงจากอัลบั้มแรกในชีวิตที่มีชื่อว่า “Underage Thinking” และยังมีผลงานแสดงจากละครโทรทัศน์เรื่อง "Love Monkey" ทางช่อง CBS ในอเมริกา นอกจากนี้เท็ดดี้ยังได้ขึ้นปกนิตยสารบิลล์บอร์ด ในฐานะศิลปินหน้าใหม่มาแรงของปี 2006 อีกด้วย
เท็ดดี้ ไกเกอร์ เกิดเมื่อวันที่ 16 กันยายน ปี ค.ศ. 1988 ที่บัฟฟาโลว์ นิวยอร์ก เขามีดวงตาสีฟ้าเป็นประกาย เพียงแค่ 8 ขวบ ก็มีความสามารถด้านดนตรี เขาเริ่มหัดเล่นกีต้าร์ และเปียโน รวมทั้งฝึกแต่งและเรียบเรียงเพลงด้วยตัวเอง
เท็ดดี้เริ่มเป็นที่รู้จักหลังชนะการประกวดดนตรีในระดับท้องถิ่น ซึ่งเขามอบเงินรางวัล 1,000 ดอลลาร์ เพื่อช่วยผู้ประสบภัยจากสึนามิ
เส้นทางการเป็นศิลปินก็เปิดกว้างขึ้นเมื่อเท็ดดี้ผ่านเข้ารอบสุดท้ายในการประกวดดนตรีระดับชาติในรายการ “In Search Of The New Partridge Family” ทางช่องโทรทัศน์ดนตรี VH1 ซึ่งทำให้เขาได้พบกับบิลลี่ มันน์ (โปรดิวเซอร์ชั้นนำที่เคยทำงานกับศิลปินใหญ่ๆ อย่าง สติง, พิงค์, เจสซิก้า และ แอชลี่ย์ ซิมพ์สัน มาแล้ว) ซึ่งมีส่วนสำคัญในการผลักดันเท็ดดี้เข้าสู่วงการดนตรี จนได้ออกอัลบั้มแรกในชีวิตที่มีชื่อว่า “Underage Thinking”
ในอัลบั้ม “Underage Thinking” ชุดนี้ เท็ดดี้ได้มีส่วนร่วมแต่งเพลงเกือบทั้งอัลบั้ม และยังทำหน้าที่เรียบเรียงดนตรีรวมทั้งเล่นเครื่องดนตรีต่าง ๆ ด้วยตัวเองอีกด้วย ไม่ว่าจะเป็นกีต้าร์ เปียโน เบส และกลอง
ลี ไรอัน
ลี ไรอัน (Lee Ryan)(เกิด 17 มิถุนายน ค.ศ. 1983 ใน Chatham, Kent สหราชอาณาจักร
ลี ไรอัน คืออดีตสมาชิกวง บลู วงพ็อพชื่อดังจากเกาะอังกฤษ เขาเป็นสมาชิกอายุน้อยที่สุดของวง แต่มีข่าวลงในหนังสือพิมพ์บ่อยที่สุดในฐานะ “หนุ่มฮ็อตขวัญใจสาวๆ” ตามที่สื่อมวลชนอังกฤษติดยี่ห้อให้เขา มีสาวที่เขาเคยเดทด้วยไม่น้อยกว่า 10 รายที่พยายามขายเรื่องของเขา (กับพวกเธอ) ให้หนังสือพิมพ์แทบลอยด์ (หนังสือกอสซิปดารา)
ลีเดินออกจากวงบลู เมื่อปีที่แล้ว ด้วยความตั้งใจที่จะทำอะไรที่มากไปกว่า “บอยแบนด์” ทั่วๆ ไป เขาเซ็นสัญญากับ Brightside Recordings สังกัดแผ่นเสียงของ Hugh Goldsmith ผู้ปั้นวง Blue โดย Hugh เลือกเขาเพียงคนเดียวจาก Blue เพื่อเข้าสังกัดนี้
อัลบั้มชุดแรกของ Lee ที่ชื่อชุดว่า Lee Ryan เป็น contemporary adult pop หรือ “เพลงพ็อพร่วมสมัย” ที่แฟนเก่าสมัย Blue จะได้สัมผัสเขาในพัฒนาการอีกขั้นหนึ่ง ส่วนแฟนใหม่ๆ จะได้ค้นพบอัจฉริยะภาพทางการร้องเพลงอันเหลือเชื่อของเขา
ทีมงานที่ Lee ได้ร่วมงานในอัลบั้มชุดนี้ คือ Neo โปรดิวเซอร์ของ Mario (เจ้าของเพลงฮิต ‘Let Me Love You’) และ นักแต่งเพลงชื่อดังชาวอังกฤษ Nigel Hoyle
ต่อมา ลี ไรอัน ได้มีโอกาสพากย์เสียงตัวการ์ตูน An Elk ในภาพยนตร์แอนนิเมชั่น เรื่อง Ice Age 2 : The Melt down พร้อมกันนั้น เพลง Real Love ซิงเกิ้ลที่ 2 ของ Lee ได้ถูกเลือกให้เป็นเพลง End Credit ในเวอร์ชันที่ ฉายทั่วยุโรปในขณะนี้ด้วย
ในเดือน พฤษภาคม 2006 ลี ไรอันได้มาร่วมงาน เอ็มทีวี เอเชีย อวอร์ดส ที่กรุงเทพ ได้ร่วมร้องเพลงกับ ทาทา ยัง ในเพลง Endless Love
ด้วยความฮ็อตของ Lee ล่าสุดห้องเสื้อแบรนด์เนมระดับโลกอย่าง Dolce & Gabbana (โดลเช่ แอนด์ แก็บบาน่า) เซ็นสัญญากับเขาเป็นพรีเซนเตอร์และ Brand Ambrassador ด้วย
สิบล้อ (วงดนตรี)
สิบล้อ ประกอบด้วยสมาชิก จุลจักร จักรพงษ์ หรือ เล็ก ที่หลายๆ คนรู้จักในชื่อ ฮิวโก้ , พลกฤษณ์ วิริยานุภาพ (เอ) , อาวุธ นุชนิล (เอ็ด) , สุทธิพงศ์ แจ่มจำรัส (ใหม่) และ พรนิรันดร์ ปานศิลา (โด้)
หลังรวมวงกันไม่นาน สิบล้อก็เข้าห้องอัดเสียงทำงานเพลงอัลบั้มแรกของตัวเอง อัลบั้ม “สิบล้อ” ที่เป็นงานเปิดตัวของวง ออกมาในปี 2544 เป็นงานที่เล่นดนตรีกันแบบ 3 ชิ้น กีตาร์-เบส-กลอง เน้นความสดและดิบของการบันทึกเสียง โดยมี พลกฤษณ์ วิริยานุภาพ (เอ) มือกีต้าร์ วง พอสเป็นโปรดิวเซอร์ให้ (ซึ่งต่อมาในภายหลัง เอก็กลายมาเป็นมือกีตาร์ของ สิบล้อ เต็มตัว) งานชุดนี้ไม่ประสบความสำเร็จมากนัก แต่ก็ทำให้สิบล้อกลายเป็นที่รู้จัก และมีโอกาสได้ขึ้นแสดงเพื่อสั่งสมประสบการณ์ในการทำงานมากขึ้น
กับการออกตระเวนทัวร์ และซ้อมดนตรีอย่างหนักหน่วงเกือบ 2 ปีเต็มๆ “มนต์รักสิบล้อ” อัลบั้มชุดที่ 2 ของ สิบล้อ ก็ออกวางแผงกับสังกัด มอร์ มิวสิก ที่มี อัสนี โชติกุล เป็นผู้ดูแล และได้ เทียรี่ เมฆวัฒนา เป็นโปรดิวเซอร์ โดยเล็กได้มีโอกาสแสดงให้เห็นประสบการณ์ในการทำงานที่มากขึ้น ด้วยการร่วมแต่งทำนอง และเนื้อร้อง ตลอดจนเรียบเรียงเพลงในหลายๆ เพลงด้วย ขณะที่สมาชิกทั้งหมดของวงก็ได้ร่วมเป็นโปรดิวเซอร์ของอัลบั้ม
มนต์รักสิบล้อ เน้นการเล่นสด โดยไม่ใช้เสียงสังเคราะห์เลย เพื่อให้เสียงดนตรีที่ได้ยินออกมานั้น สามารถสัมผัสถึงอารมณ์ความรู้สึกของพวกเขาได้อย่างเต็มที่ ขณะที่เนื้อหาจะเน้นภาษาที่ตรงไปตรงมา เรื่องราวมีที่มาจากเรื่องที่เกิดขึ้นในสังคม และรอบๆ ตัวของพวกเขา 
นอกจากจะแสดงให้เห็นพัฒนาการ ที่ผ่านการบ่มเพาะด้วยประสบการณ์ของสิบล้อ อัลบั้ม มนต์รักสิบล้อ ยังเป็นงานที่ประสบความสำเร็จมากที่สุดชุดหนึ่งของพวกเขา
งานชุดที่สามของ สิบล้อ จึงใช้เวลาในการทำงานที่สั้นกว่าอัลบั้มที่ผ่านๆ มา “เสียงเพลงสิบล้อ” ออกวางตลาดในปีถัดมา โดยมี เทียรี่ เมฆวัฒนา ทำหน้าที่โปรดิวเซอร์เช่นเคย และมีเพลงที่ ยืนยง โอภากุล (แอ๊ด คาราบาว) แต่งให้กับพวกเขาด้วยอีกหนึ่งเพลง
ในงานชุดนี้สิบล้อ ได้เปิดโอกาสให้แฟนเพลงได้เห็นอีกมุมหนึ่งของพวกเขา นั่นก็คือด้านที่โรแมนติก ด้านที่เกี่ยวกับความรัก ขณะที่ในเรื่องของการบันทึกเสียง สิบล้อได้แสดงให้เห็นถึงความหลงใหลในเสน่ห์ของดนตรียุค 70s อย่างชัดเจน เมื่อเลือกที่จะไม่อัดเสียงในระบบดิจิตอล แต่กลับใช้การบันทึกเสียงเป็นเทปอะนาล็อกแทน เพื่อที่เส้นเสียงของเพลงจะฟังดูสด และมีความเป็นธรรมชาติมากกว่างานที่อัดในระบบดิจิตอล
“เงินๆ ทองๆ” อัลบั้มที่สิบล้อ เริ่มต้นการทำงานมาตั้งแต่กลางปี 2548 ก็เป็นอัลบั้มชุดแรกที่ออกกับวอร์นเนอร์ มิวสิก โดยในอัลบั้มชุดนี้นอกจากจะเปลี่ยนสังกัด สิบล้อ ยังมีการเปลี่ยนแปลงสมาชิกของวงด้วย เมื่อ ปอนด์ มือเบสรุ่นก่อตั้งตัดสินใจลาออกไปทำธุรกิจส่วนตัว ทางวงจึงชวน อาวุธ นุชนิล หรือ เอ๊ด เข้ามารับหน้าที่แทน ซึ่งจริงๆ แล้วเอ๊ดก็ไม่ใช่คนอื่นคนไกลของสิบล้อ เพราะเคยทำหน้าที่ร้องประสานให้กับสิบล้อมาแล้วในสองอัลบั้มก่อนหน้านี้ และที่พิเศษมากกว่านั้นก็คือ เอ๊ดยังเคยเป็นนักร้องนำของวงฟลายมาก่อน ทำให้สิบล้อ มีความหลากหลายในเรื่องของเสียงร้องมากขึ้น โดยในอัลบั้ม เงินๆ ทอง เอ๊ดก็ได้ร้องเพลงเปิดตัวด้วยหนึ่งเพลงคือ “ขอรักอีกครั้ง”
สำหรับโปรดิวเซอร์ของอัลบั้ม เงินๆ ทองๆ ได้แก่ กีรติ พรหมสาขา ณ สกลนคร หรือ เขียว คาราบาว ที่ก่อนหน้านี้ทำหน้าที่ดูแลเรื่องการบันทึกเสียงให้กับวง เนื่องด้วยทางเทียรี่ เมฆวัฒนา ติดการทำงานส่วนตัว แต่ก็ปลีกเวลามาให้คำปรึกษาในการทำงานกับทางวงอยู่เรื่อยๆ และยังร่วมเล่นกีตาร์โปร่งในเพลง ขอรักอีกครั้ง
พระเจ้าบรมวงศ์เธอ กรมหลวงนครไชยศรีสุรเดช
จอมพล พระเจ้าบรมวงศ์เธอ กรมหลวงนครไชยศรีสุรเดช เป็นหนึ่งในพระราชโอรสกลุ่มแรกในพระบาทสมเด็จพระจุลจอมเกล้าเจ้าอยู่หัวที่ทรงไปศึกษาต่อในทวีปยุโรป เมื่อกลับมาประเทศไทยทรงเข้ารับราชการในกองทัพบกและกระทรวงกลาโหมในตำแหน่งต่าง ๆ และทรงเป็นจอมพลพระองค์ที่ 2 ของกองทัพบกสยาม พระองค์ทรงเป็นต้นราชสกุล "จิรประวัติ"
พระเจ้าบรมวงศ์เธอ กรมหลวงนครไชยศรีสุรเดช มีพระนามเดิมว่าพระเจ้าลูกยาเธอ พระองค์เจ้าจิรประวัติวรเดช เป็นพระราชบุตรลำดับที่ 17
ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาทับทิม ในรัชกาลที่ 5 (ธิดาพระยาอัพภันตริกามาตย์ (ดิศ โรจนดิศ)) เมื่อวันที่ 7 พฤศจิกายน พ.ศ. 2419 ในพระบรมมหาราชวัง 
พระองค์เจ้าจิรประวัติวรเดช ทรงสำเร็จการศึกษาชั้นต้นที่โรงเรียนพระตำหนักสวนกุหลาบ เป็นพระราชโอรสกลุ่มแรกในพระบาทสมเด็จพระจุลจอมเกล้าเจ้าอยู่หัว ที่ทรงไปศึกษาต่อในทวีปยุโรป เมื่อ พ.ศ. 2428 พร้อมกัน 4 พระองค์ คือ
พระองค์เจ้าจิรประวัติวรเดช ทรงศึกษาวิชาทหาร ที่ประเทศเดนมาร์ก เมื่อ พ.ศ. ๒๔๓๔ - ๒๔๓๗ ได้รับพระราชทานพระยศเป็นนายร้อยตรีแห่งกองทัพบกประเทศเดนมาร์ก จากนั้นทรงเข้าศึกษาในโรงเรียนชั้นสูงสำหรับนายทหารทั่วไป เมื่อทรงสอบวิชาทหารปืนใหญ่ได้แล้ว ใน พ.ศ. ๒๔๓๙ จึงออกไปฝึกราชการอยู่ในกรมทหารปืนใหญ่สนามของประเทศเดนมาร์ก
เสด็จกลับประเทศไทยเมื่อ พ.ศ. ๒๔๔๐ เข้ารับราชการในกองทัพบกและกระทรวงกลาโหม ทรงดำรงตำแหน่งผู้บัญชาการกรมยุทธนาธิการ, ปลัดกองทัพบก, เสนาธิการทหารบก และเสนาบดีกระทรวงกลาโหม ทรงเป็นจอมพลพระองค์แรกของ กองทัพบกสยาม [(น่าจะเป็นพระองค์ที่สอง)]
ขณะดำรงตำแหน่งเสนาบดีกระทรวงกลาโหมได้ทรงปรึกษากับสมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ เสนาธิการทหารบก ถึงความจำเป็นที่ประเทศไทยจะต้องมีเครื่องบินไว้ใช้ป้องกันประเทศ เหมือนอย่างอารยประเทศ และริเริ่มจัดตั้งกองบินทหารบก ซึ่งในเวลาต่อมาได้พัฒนาเป็น กองทัพอากาศไทย ถึงวันที่ 11 พฤศจิกายน พ.ศ. 2454 โปรดให้เลื่อนเป็นพระเจ้าพี่ยาเธอ กรมหลวงนครไชยศรีสุรเดช ทรงศักดินา 15000
จอมพล พระเจ้าบรมวงศ์เธอ กรมหลวงนครไชยศรีสุรเดช สิ้นพระชนม์ เมื่อวันที่ 4 กุมภาพันธ์ พ.ศ. 2456 สิริพระชันษา 38 ปี
พระเจ้าบรมวงศ์เธอ กรมหลวงนครไชยศรีสุรเดช ทรงได้รับพระราชทานวังมหานาคจากสมเด็จพระพุทธเจ้าหลวงให้เป็นที่ประทับของพระองค์และเจ้าจอมมารดาทับทิมสึบมา ทรงเป็นต้นราชสกุล จิรประวัติ
พระเจ้าบรมวงศ์เธอ กรมหลวงนครไชยศรีสุรเดช ทรงอภิเษกสมรสกับหม่อมเจ้าประวาศสวัสดี โสณกุล (๒๕ ธันวาคม ๒๔๒๖ - ๑๑ ธันวาคม ๒๔๔๕) เมื่อวันที่ ๑๒ สิงหาคม พ.ศ. ๒๔๔๑ มีพระโอรสธิดา คือ
ภายหลังที่ชายาพระองค์แรกทรงสิ้นชีพิตักษัย ทรงอภิเษกสมรสกับหม่อมเจ้าสุมนมาลย์ โสณกุล เมื่อวันที่ ๒๘ เมษายน พ.ศ. ๒๔๔๗ ซึ่งหม่อมเจ้าหญิงสุมนมาลย์ โสณกุล (๑๔ เมษายน ๒๔๓๑ - ๒๑ กุมภาพันธ์ ๒๔๘๒) เป็นพระขนิษฐาร่วมพระบิดามารดาเดียวกันกับหม่อมเจ้าหญิงประวาศสวัสดี โสณกุล มีพระโอรส คือ
พระองค์ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังต่อไปนี้
สวาด
สวาด หรือภาษาถิ่นทางภาคใต้เรียกว่า หวาด หรือ ตามั้ด มะกาเลิง เป็นไม้เลื้อย พบทั่วไปในเขตร้อน ประเทศไทยพบมากตามป่าละเมาะใกล้ทะเล
ลักษณะลำต้นและกิ่งก้านของเถาสวาดมีหนามแหลมอยู่ทั่วไป เลื้อยพันต้นไม้อื่นโดยใช้หนามช่วยประคอง ใบประกอบแบบขนนกสองชั้น ขนาดใหญ่ ยาว 30-50 ซม. มีดอกสีเหลือง เป็นช่อยาว 15-25 ซม. ออกดอกตรงกิ่งเหนือซอกใบขึ้นไปเล็กน้อย มีช่อเดี่ยวหรืออาจแตกแขนงบ้าง ก้านช่อยาวและมีหนาม ผลเป็นฝักรูปรี หรือขอบขนานแกมรูปรี มีขนยาวแหลมแข็งคล้ายหนามตามเปลือก แต่ละฝักมี 2 เมล็ด เมล็ดกลมเปลือกแข็ง เส้นผ่านศูนย์กลาง 1.5-2 ซม. สีเทาแกมเขียว ซึ่งเป็นสีที่เรียกกันว่าสีสวาด
ใบสวาดมีสรรพคุณเป็นยาขับลม แก้จุกเสียด ผลใช้แก้กระษัย ยอดบดกรองเอาแต่น้ำ แก้ไข้ ถ่ายพยาธิ รากดองกับเหล้าขาวใช้แก้พยาธิ ในสมัยก่อน เด็ก ๆ นำมาใช้เล่นหมากเก็บ
เจ้าชายลูกบ๊วย
เจ้าชายลูกบ๊วย () เป็นการ์ตูนญี่ปุ่นผลงานของฟูจิโกะ ฟูจิโอะ ในปี พ.ศ. 2512 (ค.ศ. 1969)
เจ้าชายลูกบ๊วยของนี้เป็นเรื่องเกี่ยวกับชาวดาวอุเมะ (บ๊วย ในภาษาญี่ปุ่น) ที่มีวิทยาการล้ำสมัยกว่ามนุษย์โลกมากนัก แต่มีอยู่วันหนึ่งดาวได้เกิดระเบิดและประชาชนก็ได้หนีออกจากดาวด้วยไหซึ่งเป็นพาหนะที่มีข้างในกว้างขวาง ทั้งพระราชา พระราชินี และเจ้าชายได้หนีมายังโลก ได้มาอาศัยอยู่กับครอบครัวเล็กแห่งหนึ่งในประเทศญี่ปุ่น
21 เอมอน
21 เอมอน () เป็นการ์ตูนญี่ปุ่นผลงานของ ฟูจิโกะ เอฟ. ฟูจิโอะ แนว SF ซึ่งจัดทำทั้งรูปแบบ หนังสือการ์ตูน และ ภาพยนตร์การ์ตูน เรื่องราวเกี่ยวกับเด็กในยุคคริสต์ศตวรรษที่ 21
21 เอมอน เป็นทายาทรุ่นที่ 21 ลูกเจ้าของโรงแรมยุคอวกาศ ซึ่งเริ่มกิจการมาตั้งแต่สมัยเอโดะสืบทอดมาถึงรุ่นพ่อของเขา โดยโรงแรมอยู่ในสภาพง่อนแง่นใกล้เจ๊งแล้ว ซึ่งพ่อของเขาต้องการให้สืบทอดกิจการต่อ แต่ตัวของ 21เอมอนต้องการเป็นนักบินอวกาศจนวันหนึ่งเขาได้ไปท่องอวกาศกับเพื่อนอีก 2 คน คือ มองก้าสัตว์ต่างดาวที่สามมารถเทเลพอร์ท (Teleport) ได้กับ กองสึเกะ หุ่นยนต์ที่ชอบการขุดมัน
ในการ์ตูน โดราเอม่อน เล่มที่ 32 จาก 45 เล่ม ลิขสิทธิ์จำหน่ายโดย NED ชื่อตอนว่า " สร้างโรงแรมโทรม ๆ ใหม่ " มีการนำ โรงแรม จาก 21 เอมอน ไปเป็นสถานที่ดำเนินเรื่องของตอนนี้ด้วย โดยผู้จัดการโรงแรมคือ 19 เอมอน บรรพบุรุษของ 21 เอมอน
คิเตเร็ทสึ เจ้าหนูนักประดิษฐ์
คิเตเร็ทสึ เจ้าหนูนักประดิษฐ์ หรือ นักประดิษฐ์รุ่นจิ๋ว () เป็นการ์ตูนญี่ปุ่น ผลงานของฟูจิโกะ เอฟ. ฟูจิโอะ ต่อมาได้ถูกนำไปสร้างเป็นอนิเมะ เกม และละครโทรทัศน์
ในประเทศไทย คิเตเร็ทสึ เจ้าหนูนักประดิษฐ์ฉบับอนิเมะ เคยออกอากาศทางช่อง 5 ในปี พ.ศ. 2532 โดยใช้ชื่อภาษาไทยว่า "เออิชิสมองกล" ต่อมาทางช่อง 9 ก็นำมาออกอากาศทุกวันเสาร์-อาทิตย์ เมื่อปี พ.ศ. 2539 และวันพุธช่วงเย็น เมื่อปี พ.ศ. 2544 ในชื่อว่า "คิเทเรสึ เจ้าหนูนักประดิษฐ์"
พ.ศ. 2551 ทีไอจีเอได้ผลิตวีซีดีออกจำหน่ายโดยใช้ชื่อ "คิเทเรสึ เจ้าหนูนักประดิษฐ์"
เออิชิ เด็กหนุ่มผู้รักการประดิษฐ์เป็นชีวิตจิตใจจนได้รับฉายาว่า "คิเตเร็ทสึ" ได้ค้นพบตำราเก่าแก่ของ คิเตเร็ทสึไซ บรรพบุรุษนักประดิษฐ์ สิ่งประดิษฐ์ชิ้นแรกที่เขาได้ประดิษฐ์ขึ้นจากตำราของคิเตเร็ทสึไซคือหุ่นยนต์แสนรู้ ซึ่งได้ตั้งชื่อมันว่าโคโรสึเกะ เออิชิได้ประดิษฐ์สิ่งประดิษฐ์มากมายหลายอย่างจากตำราเล่มนี้ซึ่งนำพาไปสู่การผจญภัยมากมายอย่างที่ไม่เคยเจอมาก่อน
ทาง tiga ผู้ถือลิขสิทธิเอนิเมชั้นได้เปิดให้ชมได้ทาง youtube ช่อง Cartoon Kids  playlist
https://www.youtube.com/watch?v=Y59f8ux2lbE&list=PLBz4wrt7bkhIOjyLn4nzcRwd4O03oNnAP
พระเจ้าบรมวงศ์เธอ กรมหลวงปราจิณกิติบดี
มหาเสวกเอก พระเจ้าบรมวงศ์เธอ กรมหลวงปราจิณกิติบดี เป็นองคมนตรีและราชเลขาธิการในรัชสมัยพระบาทสมเด็จพระมงกุฎเกล้าเจ้าอยู่หัว ต้นราชสกุลประวิตร
พระเจ้าบรมวงศ์เธอ กรมหลวงปราจิณกิติบดี มีพระนามเดิมว่า พระเจ้าลูกยาเธอ พระองค์เจ้าประวิตรวัฒโนดม เป็นพระราชบุตรลำดับที่ 15 ในพระบาทสมเด็จพระจุลจอมเกล้าเจ้าอยู่หัว อันประสูติแต่เจ้าจอมมารดาแช่ม ในรัชกาลที่ 5 ประสูติเมื่อวันพฤหัสบดีที่ 27 พฤษภาคม พ.ศ. 2418 ทรงศึกษาวิชาภาษาไทยชั้นต้นที่สำนักพระยาศรีสุนทรโวหาร (น้อย อาจารยางกูร) และโรงเรียนพระตำหนักสวนกุหลาบ
กรมหลวงปราจิณกิติบดีเป็นพระราชโอรสกลุ่มแรก ในพระบาทสมเด็จพระจุลจอมเกล้าเจ้าอยู่หัว ที่ทรงไปศึกษาต่อในทวีปยุโรป เมื่อ พ.ศ. 2428 พร้อมกัน 4 พระองค์ คือ
พระองค์เจ้าประวิตรวัฒโนดม ทรงศึกษาด้านอักษรศาตร์ที่ประเทศอังกฤษและฝรั่งเศส
พระองค์เจ้าประวิตรวัฒโนดม ทรงเริ่มรับราชการในสำนักราชเลขาธิการ ทรงเป็นราชเลขานุการในพระองค์สมเด็จพระศรีพัชรินทราบรมราชินีนาถ พระบรมราชชนนีพันปีหลวง เมื่อครั้งทรงสำเร็จราชการแทนพระองค์ ในระหว่างการเสด็จประพาสยุโรป พ.ศ. 2440 และได้รับแต่งตั้งให้เป็นองคมนตรีในรัชกาลพระบาทสมเด็จพระมงกุฏเกล้าเจ้าอยู่หัว และได้เลื่อนเป็นพระเจ้าพี่ยาเธอ กรมหลวงปราจิณกิติบดี ทรงศักดินา 15,000
พระเจ้าบรมวงศ์เธอ กรมหลวงปราจิณกิติบดี เสกสมรสกับธิดา 2 คนของเจ้าพระยาสุรสีห์วิสิษฐศักดิ์ (เชย กัลยาณมิตร) ทรงเป็นต้นราชสกุล ประวิตร มีพระโอรสธิดา 7 องค์
พระเจ้าพี่ยาเธอ กรมหลวงปราจิณกิติบดี ประชวรพระวักกะพิการสิ้นพระชนม์ ณ พระตำหนักวังถนนลูกหลวง เมื่อวันที่ 9 ธันวาคม พ.ศ. 2462 เวลา 23.00 น. สิริพระชันษาได้ 45 ปี วันต่อมาเวลา 16.25 น. พระบาทสมเด็จพระมงกุฎเกล้าเจ้าอยู่หัวเสด็จฯ โดยรถยนต์พระที่นั่งมาพระราชทานน้ำสรงพระศพ เจ้าพนักงานเชิญพระศพลงลองใน ทรงสวมพระชฎาพระราชทานแล้ว เจ้าพนักงานตั้งพระลองบนพระแท่นแว่นฟ้าสองชั้น ประกอบพระโกศกุดั่นใหญ่ซึ่งพระราชทานเป็นกรณีพิเศษ ทรงทอดผ้าไตร 40 ไตร แล้วโปรดให้สมเด็จพระเจ้าบรมวงศ์เธอ เจ้าฟ้ากรมพระยาภาณุพันธุวงศ์วรเดช ทอดผ้าขาว 80 พับ พระสงฆ์มีพระวรวงศ์เธอ กรมหมื่นชินวรสิริวัฒน์ เป็นประธานสวดสดับปกรณ์ พระพิธีธรรมสวดพระอภิธรรมเสร็จจึงเสด็จฯ กลับพระราชวังดุสิต เวลา 17.43 น. โดยทายาทได้อัญเชิญพระอัฐิของพระองค์รวมไปถึงเจ้าจอมมารดาแช่มพระโอรสและพระธิดาในสายราชสกุลประวิตรมาประดิษฐานไว้ ณ เจดีย์ วัดกัลยาณมิตรวรมหาวิหาร
ผะหมี
ผะหมี เป็นการละเล่นปริศนาคำทายอย่างหนึ่ง เดิมเข้าใจว่าเป็นการละเล่นในหมู่ชาวจีนมาก่อน ซึ่งถือเป็นการเล่นประลองปัญญาและฝึกสมองในหมู่นักปราชญ์และกวีชาวจีน นำมาเผยแพร่ในประเทศไทย คำว่า "ผะหมี" มาจากภาษาจีนแต้จิ๋ว "ผะ" (拍) แปลว่า "ตี" ส่วน "หมี" (謎/谜) แปลว่า "ปริศนา" ดังนั้นคำว่า "ผะหมี" จึงแปลว่า "การตีปริศนา"
ภายหลังคนไทยได้นำมาประยุกต์ถามปริศนาแบบไทย เริ่มตั้งแต่สมัยรัชกาลที่ 5 โดยเจ้าฟ้ามหาวชิราวุธ (ฐานันดรศักดิ์ของรัชกาลที่ 6 ในขณะนั้น) ทรงพระราชนิพนธ์ปริศนาให้ข้าราชบริพารเป็นการภายในส่วนพระองค์ โดยปริศนาที่ใช้ถามจะเขียนด้วยคำประพันธ์ไทยเช่น โคลง ฉันท์ กาพย์ กลอน และคำตอบของปริศนา (หรือเรียกว่าธง) จะมีความสัมพันธ์กันในรูปแบบต่าง ๆ มีการเล่นอย่างแพร่หลายในกรุงเทพมหานคร และแพร่ไปยังจังหวัดต่าง ๆ เช่น ชลบุรี ราชบุรี สมุทรปราการ โดยในจังหวัดชลบุรีจะเรียกผะหมีว่า "โจ๊ก"
ปริศนาผะหมีมีหลายลักษณะดังนี้
โจ๊กเป็นการละเล่นพื้นบ้านในบริเวณจังหวัดชลบุรี ระยอง สมุทรปราการ และฉะเชิงเทรา เป็นการตั้งปริศนาคำทายร้อยกรอง ที่พัฒนามาจากผะหมีและโคลงทาย โดยมีผู้ช่วยทำหน้าที่ช่วยแจกของรางวัลและปลดแผ่นปริศนา ผู้ช่วยนี้จะแต่งกายและทำท่าทางตลก เรียกว่าตัวโจ๊ก ส่วนกลุ่มผู้บอกปริศนาคำทายเรียกว่านายโจ๊ก การเล่นทายโจ๊ก นิยมเล่นในงานศพ หรือเป็นกิจกรรมยามดึกสำหรับเจ้าภาพและผู้อยู่เป็นเพื่อนศพ ปัจจุบัน การทายโจ๊กในงานศพลดลง แต่นำมาเล่นในงานบุญต่างๆแทน เช่น งานบุญกลางบ้านของอำเภอพนัสนิคม งานประเพณีวิ่งควายของจังหวัดชลบุรีเป็นต้น
วันสิ้นโลก
วันสิ้นโลก () หมายถึง วันโลกาวินาศ หรือวันจุดจบของโลก
คำหยาบ
คำหยาบคาย หรือ คำหยาบ หมายถึงคำที่สื่อถึงความไม่สุภาพ สื่อความความหมายในแง่ที่ไม่ดี หรือ ฟังไม่ไพเราะ ซึ่งรวมถึงคำที่สื่อเรื่องเพศ การด่าทอ การดูหมิ่น โดยมารยาททางสังคม การใช้คำหยาบเป็นเรื่องที่น่ารังเกียจ สำหรับภาษาไทยอาจระบุเนื้อหาของคำหยาบไม่เหมือนกันตามแต่ละระดับสังคมและภาษาของแต่ละท้องถิ่น การใช้คำหยาบขึ้นอยู่กับวาระและกลุ่มบุคคลที่สื่อสาร โดยในแต่ละยุคจะมีการถือเรื่องศัพท์แสลงต่างกันหรือการกล่าววาจาที่ระเมิดสิทธิส่วนบุคคลด้วยคำด่าที่ใช้ในต่างประเทศอาจมีหลายความหมาย
คำต้องห้าม หมายถึง คำศัพท์ที่ถือว่ากันว่าไม่สุภาพอย่างยิ่ง และไม่ควรพูด ในแต่ละสังคมและวัฒนธรรมมีคำต้องห้ามที่แตกต่างกันจากคำพูด และแม้ในสังคมที่มีความสัมพันธ์ใกล้ชิดกัน คำต้องห้ามของสังคมหนึ่ง อาจเป็นคำศัพท์พูดทั่วไปของอีกสังคมหนึ่งก็ได้
คำต้องห้ามมักจะมีความหมายเกี่ยวข้องกับเรื่องเพศ การขับถ่าย ความตาย หรือการสูญเสีย นอกจากนี้ยังมีคำศัพท์อื่นๆ ที่นำมาใช้ด่าว่า หรือตำหนิอย่างรุนแรง
การสำรวจแอฟริกาก่อนคริสตกาล
ในสมัยโบราณนั้น ชาวอียิปต์ โดยสำรวจไปตามแม่น้ำไนล์ ในครั้งนั้นจักรวรรดิ มีอาณาเขตกว้างใหญ่มาก มีทิศใต้จรดนิวเบีย 
การเดินทางเพื่อการสำรวจทางทะเลเริ่มขึ้นในสมัยราชวงศ์ต้น ๆ ของอียิปต์ ในปี 2750 ปี ก่อนคริสตกาล อียิปต์ได้ส่งกองเรือไปจนถึงดินแดนพันท์ เพื่อนำเอาทองคำ งาช้าง ไม้มะเกลือ และยางไม้หอม
1100 ปี ก่อนคริสตกาล จักรวรรดิมีอำนาจมากสามารถรวบรวมเอาดินแดนกุช มาได้ ในครั้งนั้นได้มีการสำรวจกันอีกครั้งโดยมุ่งตรงมาที่นาปาตา ซึ่งเป็นเมืองหลวงของนิวเบีย แต่เมื่อถึง 725 ปีก่อนคริสตกาล พระเจ้าไพแองไฮ ได้ประกาศอิสรภาพให้ดินแดนกุชและนำกองทัพเข้าพิชิตอียิปต์ 70 ปีต่อมา กองทัพของแอสมิเชียนได้เช้าโจมตีอียิปต์ เป็นเหตุให้ชาวกุชหนีเข้าไปอยู่ภายในทวีปและขยายดินแดนไปในทวีปแอฟริกา พวกฟินิเซียนซึ่งป็นชาวเรือที่มีความสามารถ ไดสร้างนครคาเทจขึ้น และสำรวจทวีปแอฟริกาโดยเลาะไปตามชายฝั่ง เพื่อจะแสวงหาสินค้าแปลก ๆ
พวกฟินิเซียนได้ติดต่อกับแอฟริกาตะวันตกบ้างโดยอาศัยพวกนูเมเดียน อีกทั้งยังเคยไปดินแดนพันท์ เช่นเดียวกับอียิปต์ ในปี 600 ปีก่อนคริสตกาล อียิปต์ได้เคยส่งกองเรืออ้อมทวีปแอฟริกาตั้งแต่ตะวันออกถึงตะวันตกมาแล้วโดยใช้เวลาทั้งหมด 3 ปี ในปี ค.ศ. 70 มีรายงานเกี่ยวการสำรวจ 2 ครั้ง คือ เซฟติมุส แพลคคุส (Septimus Flaccus) เดินทางจากเมืองเยอรมา (Germa) เขาได้เดินทาง 4 เดือนจนไปถึงดินแดนเอธิโอเปีย และอีกคนหนึ่งคือยูลิอุส มาตินส์ (Jurius Matinns) ได้เดินทางจนถึงอากิซิมบา ในที่นี้คือทะเลสาบชาด และแม่น้ำไนเจอร์ ไปทางตะวันออก เจ้าเมืองชาวโรมันซึ่งชื่อไคอุส เปโตนิอุส ได้เข้าตีนครนาปาตาของพวกกุช และแผ่อำนาจของตนลงมาทางใต้
วรนุช ภิรมย์ภักดี
วรนุช ภิรมย์ภักดี (สกุลเดิม วงษ์สวรรค์) มีชื่อเล่นว่า นุ่น เป็นนักแสดงชาวไทย เป็นบุตรสาวของ ปรีชา วงษ์สวรรค์ กับระเบียบ วงษ์สวรรค์ เกิดเมื่อวันที่ 24 กันยายน พ.ศ. 2523 มีพี่น้องทั้งหมด 5 คน จบการศึกษาจาก วิทยาลัยนาฏศิลป และศึกษาต่อระดับอุดมศึกษาที่ มหาวิทยาลัยราชภัฏสวนดุสิต คณะวิทยาการจัดการ นิเทศศาสตร์ เริ่มเข้าสู่วงการบันเทิง โดยการชักชวนของ แก้ว พรีเมียร์และแสดงละครเรื่องแรกคือ ปอบผีฟ้า ทางช่อง 7 เมื่อปี พ.ศ. 2540 คู่กับ นุติ เขมะโยธิน
ปัจจุบัน สมรสกับ ปิติ ภิรมย์ภักดี ทายาทเจ้าของธุรกิจเบียร์สิงห์ โดยมีพิธีมงคลสมรสเมื่อวันที่ 14 พฤษภาคม พ.ศ. 2553 ยังไม่มีบุตรด้วยกัน
รายชื่อผลงานละครโทรทัศน์ที่ออกอากาศมาตั้งแต่ พ.ศ. 2540 ถึงปัจจุบัน โดยบทละครโทรทัศน์ที่รับมักเป็นบทนางเอกและตัวหลัก ในปี 2555 เธอหมดสัญญากับทางสถานีโทรทัศน์สีกองทัพบกช่อง 7 และเป็นนักแสดงอิสระเต็มตัว
หมายเหตุ : นุ่น-วรนุช ใช้นามสกุล ภิรมย์ภักดี ครั้งแรกในละคร "เงาหัวใจ"
"นุ่น-วรนุช" ถูกจัดว่าเป็นนักแสดงหญิงที่มีค่าตัวสูงติดอันดับ 1 ใน 10 ตลอด 4-5 ปีหลังที่ผ่านมา ซึ่งรายได้ส่วนหนึ่งจากการวัดค่าตัวมาจากพรีเซ็นเตอร์โฆษณามากมายหลายสินค้า โดยโฆษณาที่รับนั้น ส่วนมากจะอยู่คู่กับ "นุ่น-วรนุช" มาตลอดและน้อยมากที่มีสินค้าต่อสัญญาแบบปีต่อปี ดังนี้!!2552
- B-ing Fine 
- B-ing Relax 
2553 
- B-ing Eye Care สูตร Mix Berry
2554
- B-ing Bebe
2548
- Pantene Pro-V 
- Pantene Pro-V ชุด "รวมคนชื่อ นุ่น" 
2549 
- Pantene Hair Fall Control ชุด "ไม่ชอบไว้ผมสั้น" 
- Pantene Smooth and Silky
2550 
- Pantene Vector Activate Pro-V ชุด "Rain" 
- Pantene Total Care for damaged hair 
2551 
- Pantene 3 Minute Miracle Treatment 
- Pantene Pro-V Nourish Shine 
2552 
- Pantene Hair Fall Control 
- Pantene Total Care 
2553 
- Pantene Night Miracle 
- Pantene Hair Fall Control ชุด "ลงทุนให้ถูกที่"
- Pantene 14 days 
2554 
- Pantene Hair Fall Control ชุด "แบรนด์อันดับ 1"
- Pantene ชุด "ลืมกรรไกร ไปได้เลย..." 
- Pantene ชุด "ความลับของ นุ่น" 
- Pantene ชุด "คนนับล้านเลือก แพนทีน" 
2555 
- Pantene สูตร Pro-Vitamin ชุด "สปาผม" 
- Pantene Long Lasting Commitment ร่วมกับ นัท มีเรีย
- Pantene ชุด "หวี 100 ครั้ง" 
- Pantene Treatment สูตรใหม่ 3 นาที 
- Pantene ชุด "หวี 100 ครั้ง คู่กับ พี่นุ้ย" 
2556 
- Pantene Pro-Vitamin สูตรที่ดีที่สุดของแพนทีน ชุด "เชื่อใจและไว้ใจ แพนทีน" 
- Pantene ครีมบำรุงผม ยอดขายอันดับ 1 ของโลก 
- Pantene Hair Fall Control 14 วัน ชุด "วันครบรอบแต่งงาน"
2558 
- แป้ง POLA B.A THE POWDERY FOUNDATION (BrandAmbassador) 
- รมย์รวินท์ คลินิก (BrandAmbassador) 
- สปอตโฆษณา "True Smart Life Smart City"
2559 
- รมย์รวินท์ คลินิก (BrandAmbassador) 
- TrueSphere (BrandRepresentative)
2560 
- Suntory Milcolla (Presenter) 
- รมย์รวินท์ คลินิก (BrandAmbassador)
2561
- Mariza Clinic (มาริซ่าคลินิก) (BrandAmbassador)
ปี พ.ศ. 2541
ปี พ.ศ. 2543
ปี พ.ศ. 2544
ปี พ.ศ. 2546
ปี พ.ศ. 2547
ปี พ.ศ. 2548
ปี พ.ศ. 2549
ปี พ.ศ. 2550
ปี พ.ศ. 2551
ปี พ.ศ. 2552
ปี พ.ศ. 2553
ปี พ.ศ. 2554
ปี พ.ศ. 2555
ปี พ.ศ. 2556
ปี พ.ศ. 2557
ปี พ.ศ. 2558
ปี พ.ศ. 2559
ปี พ.ศ. 2560
ปี พ.ศ. 2546
ปี พ.ศ. 2547
ปี พ.ศ. 2548
ปี พ.ศ. 2549
ปี พ.ศ. 2550
ปี พ.ศ. 2551
ปี พ.ศ. 2552
 
ปี พ.ศ. 2553
 
ปี พ.ศ. 2554
 
ปี พ.ศ. 2555
ปี พ.ศ. 2556
ปี พ.ศ. 2557
ปี พ.ศ. 2558
ปี พ.ศ. 2559
ปี พ.ศ. 2560
ธุรกิจส่วนตัวประเภทต่าง ๆ มีดังนี้
เพศวิทยา
เพศศาสตร์ หรือ เพศวิทยา เป็นสหสาขาวิชาประกอบด้วยจิตวิทยา แพทยศาสตร์ สังคมศาสตร์ และเพศศึกษา
เพศศาสตร์จะมีเนื้อหาเชิงสังคมและจิตวิทยามาก ตัวอย่างเช่น การให้คำปรึกษาทางด้านเพศ ปัญหาเสื่อมสมรรถภาพทางเพศ ปัญหาผู้หญิงที่ถูกข่มขืน ผู้หญิงที่ถูกทารุณกรรมทางเพศ โดยผู้ที่เรียนสาขานี้ต้องผ่านการคัดเลือก วิชาชีววิทยา, สถิติ, คุณธรรมและจริยธรรม, การให้การปรึกษาเชิงจิตวิทยา และทัศนคติทางด้านเพศศาสตร์
ในประเทศไทยมีการสอนสาขาวิชานี้ในระดับปริญญาโท ที่จุฬาลงกรณ์มหาวิทยาลัย
รายพระนามพระภรรยาเจ้าและพระสนมในรัชกาลที่ 4
นี่คือรายพระนามรายนามพระมเหสี เจ้าจอมมารดา และเจ้าจอมในพระบาทสมเด็จพระจอมเกล้าเจ้าอยู่หัว
วีเอชวัน
วีเอชวัน (VH1) ย่อมาจาก Video Hits One เป็นสถานีโทรทัศน์ทางดนตรีอเมริกัน เริ่มออกอากาศ ตั้งแต่ วันที่ 1 มกราคม ค.ศ. 1985 ครั้งแรกในอเมริกา
เดิมเจ้าของเป็น Warner-Amex Satellite Entertainment ตอนนี้เจ้าของคือ เอ็มทีวี 
วีเอชวัน เป็นช่องเครือลูกของ เอ็มทีวี เน็ตเวิร์ก ซึ่งเป็นของ บ. Viacom
วีเอชวันในช่วงแรกเน้นเปิดเพลงฮิต เพลงแนว Easy-listening เช่น เอลตัน จอห์น, ไดอาน่า รอสส์,บิลลี่ โจเอล เป็นต้น โดยเน้นกลุ่มผู้ดู อายุ ตั้งแต่ 18-35 ปี
เป็นสถานีโทรทัศน์ทางดนตรี 24 ชั่วโมง ที่เน้นกลุ่มผู้ดู อายุ ตั้งแต่ 25-44 ปี โดยเปิดเพลงสากล 100 %
เปิดตัว อย่างเป็นทางการเมื่อวันที่ 11 สิงหาคม ค.ศ. 2003
โดยเดิม เริ่มแรกได้ออกอากาศทางยูบีซี ช่อง 50 แล้วย้ายมาออกอากาศทางยูบีซี ช่อง 33 
เปิดเพลงเก่าที่หาดูยาก ควบคู่กับเพลงใหม่ล่าสุด และ รายการสารคดีเกี่ยวกับเพลง เอ็นเตอร์เทนเมนต์ และเรื่องซุบซิบดาราต่างประเทศ มีรายการเป็นที่นิยมอย่าง VH1 All Access และ VH1 Fabulous Life เป็นต้น
วีเอชวันไทยแลนด์ ประกาศย้ายการออกอากาศในไทยวันที่ 1 พฤศจิกายน 2549 จากเคเบิลทีวี ช่องยูบีซีไปแพร่ภาพทางทีวีดาวเทียม ดีทีเอช และเคเบิลท้องถิ่น โดยเริ่มเปิดเพลงไทยบ้าง แต่ก็ยังคงเน้นเปิดเพลงสากลเป็นหลัก
ล่าสุดวีเอ็ชวันไทยแลนด์ ได้ยุติการออกอากาศจากสไมล์ทีวี เน็ตเวิร์ค หลังจากเอ็มทีวีไทยแลนด์ได้กลับมาออกอากาศทางทรูวิชั่นส์ เมื่อวันที่ 16 พฤษภาคม พ.ศ. 2551
โครงกระดูกภายนอก
โครงกระดูกภายนอก () โดยปกติแล้วสิ่งมีชีวิตระดับสูงจะมีโครงร่างค้ำจุน ไม่ว่าจะเป็นภายในแบบมนุษย์หรือภายนอก สำหรับโครงกระดูกภายนอกนั้น เราสามารถมองเห็นได้ โดยไม่ต้องใช้อุปกรณ์ใดๆ โดยทั่วไปจะทำหน้าที่เป็นโครงร่างของร่างกาย และให้ความแข็งแรง ป้องกันอันตรายจากภายนอก สิ่งมีชีวิตที่มีลักษณะเช่นนี้ ได้แก่ สัตว์ในกลุ่ม Arthropods (เช่น แมงมุม กุ้ง แมลงต่างๆ เป็นต้น) รวมถึงสัตว์น้ำ เช่น หอยต่างๆ
วิมัยบัตร
วิมัยบัตร () เป็นบัตรที่สามารถใช้แลกเป็นแสตมป์ค่าจดหมายไปต่างประเทศหนักไม่เกิน 20 กรัม วิมัยบัตรสามารถหาซื้อและแลกเป็นแสตมป์ได้จากไปรษณีย์ที่เป็นสมาชิกสหภาพสากลไปรษณีย์ทั่วโลก
จุดประสงค์การใช้วิมัยบัตรคือ การส่งจดหมายไปยังผู้รับต่างประเทศพร้อมทั้งค่าส่งกลับ ซึ่งถ้าหากเป็นจดหมายในประเทศก็เพียงสอด แสตมป์ หรือซองเปล่าติดแสตมป์ไปพร้อมกับจดหมาย แต่กรณีจดหมายต่างประเทศ การหาซื้อแสตมป์ของประเทศผู้รับปลายทางจะไม่สะดวก จึงใช้วิธีซื้อวิมัยบัตรและสอดไปพร้อมกับจดหมาย ผู้รับปลายทางก็สามารถนำวิมัยบัตรไปแลกเป็นแสตมป์ได้ที่ที่ทำการไปรษณีย์เพื่อติดบนจดหมายตอบกลับ
วิมัยบัตรมีประโยชน์หลายด้านวิมัยบัตรควบคุมโดยสหภาพสากลไปรษณีย์ ยังมีหน่วยงานอื่นที่ออกในลักษณะเดียวกับวิมัยบัตรแต่ใช้ในวงแคบกว่า เช่น Arab Postal Union ในกลุ่มประเทศอาหรับ
ฟรันซิสโก ฟรังโก
ฟรันซิสโก เปาลีโน เอร์เมเนคิลโด เตโอดูโล ฟรังโก อี บาอามอนเด ซัลกาโด ปาร์โด () หรือที่เป็นที่รู้จักกันในชื่อ จอมพลฟรันซิสโก ฟรังโก (Francisco Franco) และ เอลโกว์ดีโย หรือ "ท่านผู้นำ" (El Coudillo) (เกิด 4 ธันวาคม พ.ศ. 2435 - ถึงแก่กรรม 20 พฤศจิกายน พ.ศ. 2518) เป็นจอมพลและผู้เผด็จการชาวสเปนในช่วงปี พ.ศ. 2479-2518 เกิดที่เมืองเอลเฟร์โรล แคว้นกาลิเซีย ทางภาคตะวันตกเฉียงเหนือของประเทศสเปน จบการศึกษาจากโรงเรียนนายร้อยโตเลโดในปี พ.ศ. 2453 ได้รับประสบการณ์ในการรบเป็นอย่างมากในสงครามโมร็อกโก และได้เป็นนายพลที่หนุ่มที่สุดของประเทศสเปนเมื่อปี พ.ศ. 2469 ระหว่างสมัยสาธารณรัฐสเปนที่ 2 (พ.ศ. 2474-2479) ฟรังโกได้เป็นผู้นำทำการปราบปรามกบฏชาวเหมืองอัสตูรีอัส และในปี พ.ศ. ได้รับการแต่งตั้งเป็นหัวหน้าคณะเสนาธิการทหาร
ในปี พ.ศ. 2479 ฟรังโกได้เข้าร่วมสมรู้ร่วมคิดกับฝ่ายกบฏเพื่อต่อต้านรัฐบาล (เลือกตั้งเมื่อ พ.ศ. 2479) และลงมือก่อการกบฏเมื่อวันที่ 17-18 กรกฎาคมซึ่งได้กลายเป็นชนวนสงครามกลางเมืองสเปน (พ.ศ. 2479-2482) ความเป็นผู้นำของฟรังโกในกองทัพแอฟริกาที่สำคัญยิ่งและความใกล้ชิดสนิทสนมกับอิตาลีและเยอรมนีซึ่งเข้าข้างฝ่ายกบฏ ทำให้ฟรังโกกลายเป็นนายพลผู้บัญชาการกองกำลังฝ่ายกบฏและเป็นประมุขประเทศของคณะรักชาติ ระหว่างเดือนตุลาคม 2479 - เมษายน 2482 ฟรังโกได้เป็นผู้นำคณะชาติสู่ชัยชนะ และนับแต่นั้นมาก็ได้วางรากฐานระบอบเผด็จการที่ยั่งยืนมาจนถึงวันสิ้นชีวิต
ในระหว่างสงครามโลกครั้งที่ 2 ระยะแรกฟรังโกยืนอยู่ข้างเยอรมนีและอิตาลีในลักษณะผู้ไม่เข้าร่วมประกาศสงครามมากว่าการเป็นประเทศไม่ฝักใฝ่ฝ่ายใด แต่อย่างไรก็ดี ในปี พ.ศ. 2486 ฟรังโกได้ปรับเปลี่ยนนโยบาย นำเอาสเปนออกจากการเกี่ยวข้องกับฝ่ายอักษะได้อย่างชาญฉลาด ระหว่าง พ.ศ. 2492-2502 การต่อต้านคอมมิวนิสต์ของฟรังโกทำให้สเปนสามารถเชื่อมสัมพันธไมตรีได้เป็นอย่างดีกับฝ่ายอำนาจตะวันตก
ด้วยวิสัยทัศน์ที่มองไกล ในปี พ.ศ. 2512 จอมพลฟรังโกได้ประกาศให้เป็นที่ทราบโดยทั่วกันว่า หากตนสิ้นชีวิตไปแล้ว ขอให้มีการสถาปนาระบอบกษัตริย์ขึ้นมาใหม่โดยแต่งตั้งให้ "เจ้าชายควน การ์โลส" พระราชนัดดาของกษัตริย์องค์สุดท้ายขึ้นครองราชย์ และเพียงภายในระยะเวลาเพียง 2 ปี จากการสิ้นชีวิตของฟรังโก ความเป็นเผด็จการของสเปนได้หายไปอย่างที่อาจเรียกได้เกือบไม่มีร่องรอยให้เห็น
ทักกี &amp; สึบะซะ
ทักกี & สึบะซะ (; ) ศิลปินคู่ของค่าย Johnny & Associates ประกอบด้วย ฮิเดะอะกิ ทะกิซะวะ และ สึบะซะ อิไม
ฮิเดอากิ ทากิซาวะ
ฮิเดอากิ ทากิซาวะ () นักร้องชาวญี่ปุ่น
ทักกีเป็นน้องคนสุดท้องในพี่น้องทั้งหมด 5คน เขาได้รับแรงบันดาลใจจาก kinki kids และเข้าร่วมใน จอห์นนี่ (Johnny & Associates) ในเดือนเมษายน ปี1995 ขณะนั้นเขามีอายุเพียง 13ปี ในปีเดียวกัน เขาได้รับบทในภาพยนตร์เรื่อง Mokuyou no Kaidan รับบทเป็น Akaboshi Noboro เขาเล่นละครมาเรื่อยๆและมาโด่งดังอย่างมากในปี 1999 ในบทของKurosawa Hikaru นักเรียนมัธยมปลาย ซึ่งตกหลุมรักกับครูประจำชั้นซึ่งรับบทโดย Nanako Matsushima ในเรื่อง Majo no Jouken ซึ่งเป็นเรื่องแรกที่เขาได้รับบทนำ และได้รับคำวิจารณ์ในทางที่ดี
กอบกุล นพอมรบดี
กอบกุล นพอมรบดี (หรือนามสกุลเดิม ศักดิ์สมบูรณ์) (13 ตุลาคม พ.ศ. 2502 — 27 พฤษภาคม พ.ศ. 2549) อดีตสมาชิกสภาผู้แทนราษฎรจังหวัดราชบุรี พรรคไทยรักไทย และนายกองค์การบริหารส่วนจังหวัดคนแรกของจังหวัดราชบุรี เป็นลูกพี่ลูกน้องของนายสุวัจน์ ลิปตพัลลภ เป็นบุตรีของกำนันเล็ก และนางน้ำเงิน ศักดิ์สมบูรณ์ สมรสกับนายมานิต นพอมรบดี มีบุตรธิดาทั้งหมด 3 คน นางกอบกุลเสียชีวิตโดยถูกคนร้ายยิงด้วยอาวุธปืนหลังชนะการเลือกตั้งครั้งที่ 2 ในปี พ.ศ. 2549นางกอบกุล นพอมรบดี ลงสมัครสมาชิกสภาจังหวัดราชบุรี เขตอำเภอเมืองเมื่อปี พ.ศ. 2538
ต่อมาในปี พ.ศ. 2540 ได้รับตำแหน่งรองประธานสภาจังหวัด และต่อมาได้รับตำแหน่งนายกองค์การบริหารส่วนจังหวัดราชบุรี
เข้าสู่สายการเมืองโดยการลงสมัคร ส.ส.ราชบุรี ในนามพรรคชาติพัฒนา เมื่อปี พ.ศ. 2544 ภายหลังได้ยุบรวมเข้ากับพรรคไทยรักไทย ในเวลาต่อมา
นางกอบกุลได้รับแต่งตั้งเป็นรองประธาน กรรมาธิการกิจการเด็ก สตรีและผู้สูงอายุและผู้ช่วยโฆษกคณะกรรมาธิการการตำรวจ ปี พ.ศ. 2548
นางกอบกุลเป็น เป็น ส.ส.ที่ทำงานหนัก ทุ่มเทและใกล้ชิดประชาชนมากที่สุด ฐานเสียงแน่น ได้รับเลือกตั้งเป็น ส.ส.ราชบุรี สมัยที่ 2 ในนามพรรคไทยรักไทย และผลการเลือกตั้งเมื่อวันที่ 2 เม.ย. พ.ศ. 2549 ได้รับเลือกตั้งเป็น ส.ส.ราชบุรี เขต 1 ด้วยคะแนน 39,697 คะแนน ก่อนที่ศาลรัฐธรรมนูญจะมีคำวินิจฉัยให้การเลือกตั้งเป็นโมฆะ
นางกอบกุล นพอมรบดี ถูกยิงเสียชีวิต วันที่ 27 พฤษภาคม พ.ศ. 2549 โดยกลุ่มคนร้ายขับรถยนต์ประกบและใช้อาวุธปืนเอ็ม 16 ยิงเข้าใส่รถยนต์ที่กอบกุลนั่งโดยสาร ส่งผลให้อดีตส.ส.กอบกุล นพอมรบดี เสียชีวิตทันที คดีอยู่ในระหว่างการสอบสวน แรงจุงใจในการสังหารโหดยังไม่ปรากฏ แต่ศาลฎีกาได้พิพากษายืนประหารชีวิตมือสังหาร
'รงค์ วงษ์สวรรค์
'รงค์ วงษ์สวรรค์ เป็น ศิลปินแห่งชาติ สาขาวรรณศิลป์ ประจำปี พ.ศ. 2538 เกิดเมื่อวันที่ 20 พฤษภาคม พ.ศ. 2475 ที่จังหวัดชัยนาท จบการศึกษามัธยมศึกษา จากโรงเรียนอำนวยศิลป์ พระนคร เป็น นักเขียนที่มีผลงานหลายอย่าง เช่น คอลัมน์ในนิตยสารและหนังสือพิมพ์ เรื่องสั้น นวนิยาย สารคดี บทภาพยนตร์ เอกลักษณ์ของงานเขียนคือการใช้ภาษา ซึ่งใช้คำยุคเก่า แต่สื่อถึงเรื่องราวที่ทันสมัย นามปากกา 'รงค์ วงษ์สวรรค์ ย่อมาจากชื่อจริง คือ ณรงค์ วงษ์สวรรค์
'รงค์ วงษ์สวรรค์ เสียชีวิตจากอาการเส้นเลือดในสมองแตกเมื่อเวลาประมาณ 18.05 น. ของวันที่ 15 มีนาคม พ.ศ. 2552 ณ โรงพยาบาลเทพปัญญา จังหวัดเชียงใหม่ สิริอายุได้ 76 ปี
รางวัลโลกัส โพล
รางวัล โลกัส โพล (Locus Award)
เป็นรางวัลที่มอบให้แก่ผู้ชนะการโหวตประจำปีจากนักอ่าน Locus Magazine 
เริ่มต้นในยุคปี 70's โดยเป็นข้อเสนอและแนะนำต่อ ผู้ที่จะ โหวต รางวัลฮิวโกด้วย
ชิเงะรุ โจชิมะ
ชิเงะรุ โจชิมะ () เป็นนักร้อง นักแสดง นักกีตาร์ และเป็น 1 ในสมาชิกของวง TOKIO ที่มีอายุมากที่สุด
นารากร ติยายน
นารากร ติยายน ชื่อเล่น ต๊ะ เป็นชาวจังหวัดเชียงใหม่ เกิดวันที่ 1 พฤศจิกายน พ.ศ. 2507 ปัจจุบันเป็นผู้ประกาศข่าวช่องอมรินทร์ทีวี เคยเป็นผู้ประกาศข่าวที่มีชื่อเสียงจากสถานีโทรทัศน์ไอทีวี ต่อมาก็ได้ไปอยู่ที่ไทยทีวีสีช่อง 3 และต่อมาก็ได้เป็นผู้ดำเนินรายการ (พิธีกร) ในหลายรายการเช่น รายการเจาะใจ รายการขบวนการแก้โกง และกลับมาอยู่ที่ไอทีวีอีกครั้ง และอดีตผู้ประกาศข่าวสถานีโทรทัศน์ทีไอทีวี จนเป็นผู้อำลาการออกอากาศวันสุดท้ายของสถานี อดีตผู้ประกาศข่าวช่อง 7 สี รองผู้อำนวยการฝ่ายข่าว บริษัท มีเดียส์ สตูดิโอ จำกัด รวมทั้งเคยเป็นผู้ประกาศข่าวและผู้อำนวยการฝ่ายข่าวช่องวัน
ล้อต๊อก
ล้อต๊อก มีชื่อจริงว่า สวง ทรัพย์สำรวย (สะ-หฺวง) (1 เมษายน พ.ศ. 2457 — 30 เมษายน พ.ศ. 2545) เป็นนักแสดงตลกและศิลปินแห่งชาติสาขาศิลปะการแสดง พื้นเพเป็นคนบ้านสวน คลองเสาหิน ตำบลท่าพระ อำเภอบางกอกใหญ่ จังหวัดธนบุรี เป็นบุตรของ นายนุ่ม-นางขม มีอาชีพทำสวนผลไม้ หมากพลู มีพี่น้องทั้งหมด 5 คน ล้อต๊อกเป็นคนที่ 3 ชื่อ ล้อต๊อก มาจากการแสดงภาพยนตร์ "ใกล้เกลือกินเกลือ" รับบทเป็น เสี่ยล้อต๊อก คนจนที่ร่ำรวยขึ้นมาแล้วลืมกำพืดตัวเอง เมื่อ พ.ศ. 2495 ต่อด้วยงานกำกับของ ดอกดิน กัญญามาลย์ แนวตลกชุดสามเกลอ (ล้อต๊อก - สมพงษ์ พงษ์มิตร - ดอกดิน) "สามเกลอถ่ายหนัง" ปีเดียวกัน และ "สามเกลอเจอจานผี" ปีถัดมา
สมรสครั้งแรกกับ สมจิตต์ ทรัพย์สำรวย นางเอกละครคณะจันทรโอภาส และเป็นดาราภาพยนตร์ชื่อดัง เมื่อสมจิตต์เสียชีวิตจึงสมรสใหม่อีกหลายครั้ง หลังสุดแต่งงานกับ ชุลีพร ระมาด มีบุตร 1 คนชื่อ "อุ้มบุญ" หรือมงคลชัย ทรัพย์สำรวย ใช้ชีวิตอยู่บ้านที่จังหวัดฉะเชิงเทรา ก่อนจะเสียชีวิตผลงานสร้างของบริษัท "ต๊อกบูม ภาพยนตร์"
การเลิกทาสและไพร่ในประเทศไทย
การเลิกทาส เป็นพระราชกรณียกิจอันสำคัญยิ่งของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เป็นการยกเลิกระบบที่คนชั้นสูงตั้งขึ้น เพื่อกดขี่ราษฎรให้ทำงานรับใช้หรือส่งทรัพย์สินให้โดยไม่มีกำหนดว่าจะสิ้นสุดลงเมื่อใด
ในรัชสมัยพระบาทสมเด็จพระนั่งเกล้าเจ้าอยู่หัวนั้น ประมาณว่าไทยมีทาสเป็นจำนวนกว่าหนึ่งในสามของพลเมืองของประเทศ เพราะเหตุว่าพ่อแม่เป็นทาสแล้ว ลูกที่เกิดจากพ่อแม่ที่เป็นทาสก็ตกเป็นทาสอีกต่อ ๆ กันเรื่อยไป ทาสนั้นจะต้องหาเงินมาไถ่ตัวเอง มิฉะนั้นแล้วก็จะต้องเป็นทาสไปตลอดชีวิต เพราะตามกฎหมายถือว่ายังมีค่าตัวอยู่
ต่อมา พระบาทสมเด็จพระจุลจอมเกล้าเจ้าอยู่หัวทรงประกาศ "พระราชบัญญัติพิกัดเกษียณลูกทาสลูกไทย" เมื่อวันที่ 21 สิงหาคม พ.ศ. 2417 แก้พิกัดค่าตัวทาสใหม่ โดยให้ลดค่าตัวทาสลงตั้งแต่อายุ 8 ขวบ จนกระทั่งหมดค่าตัวเมื่ออายุได้ 20 ปี เมื่ออายุได้ 21 ปี ผู้นั้นก็จะเป็นอิสระ มีผลกับทาสที่เกิดตั้งแต่ปี พ.ศ. 2411 เป็นต้นมา และห้ามมิให้มีการซื้อขายบุคคลที่มีอายุมากกว่า 20 ปีเป็นทาสอีก
เมื่อถึง พ.ศ. 2448 ก็ทรงออก "พระราชบัญญัติเลิกทาส ร.ศ. 124" ให้ลูกทาสทุกคนเป็นไทเมื่อวันที่ 1 เมษายน พ.ศ. 2448 ส่วนทาสประเภทอื่นที่มิใช่ทาสในเรือนเบี้ย ทรงให้ลดค่าตัวเดือนละ 4 บาท นับตั้งแต่เดือนเมษายน พ.ศ. 2448 เป็นต้นไป นอกจากนี้ยังมีบทบัญญัติป้องกันมิให้คนที่เป็นไทแล้วกลับไปเป็นทาสอีก และเมื่อทาสจะเปลี่ยนเจ้าเงินใหม่ ห้ามมิให้ขึ้นค่าตัว
หมอสมิธ บรรณาธิการหนังสือพิมพ์ไซแอมรีโพซิตอรี เขียนบทความตำหนิรัฐบาลสยามอย่างรุนแรง ด้วยเห็นว่า "ในบรรดาประเทศเจริญทั้งหลาย พระเจ้าแผ่นดินก็ดี พวกขุนนางก็ดี ไม่มีสิทธิ์เกณฑ์แรงราษฎรผู้เสียภาษีอากรโดยไม่ให้อะไรตอบแทน" เพราะไพร่รับราชการโดยไม่ได้รับค่าตอบแทน ซ้ำยังต้องออกค่าใช้จ่ายทุกอย่างในระหว่างการรับราชการนั้นเองอีกด้วยต่างหาก เช่น ค่าเดินทาง ค่าอาหาร เป็นต้น นอกจากนี้ยังมีพวก "คนไทยหนุ่ม" ที่อยากให้เลิกขนบไพร่ บางส่วนแสดงความคัดค้านที่รัฐบาลสักเลกในฤดูเก็บเกี่ยวข้าว เพราะทำให้การทำนาได้รับความเสียหาย
ขนบไพร่นี้บังคับให้ราษฎรอายุตั้งแต่ 15-16 ปี จนถึง 70 ปี ต้องทำงานรับใช้หรือส่งส่วยให้แก่ชนชั้นปกครอง แบ่งออกเป็นไพร่หลวง ไพร่สมและไพร่ส่วย ไพร่มีกำหนดรับราชการเดือนเว้นเดือน ในสมัยอยุธยา ปีละ 6 เดือน ลดลงมาเหลือปีละ 4 เดือนในสมัยรัชกาลที่ 1 และเหลือ 3 เดือนในรัชกาลที่ 2 หากไม่อยากรับราชการก็ต้องจ่าย "ค่าราชการ" เดือนละ 6 บาท
สมเด็จเจ้าพระยาบรมมหาศรีสุริยวงศ์ (ช่วง บุนนาค) กราบทูลเสนอความคิดเห็นว่า ควรให้ราษฎรเสียค่าราชการปีละ 6 บาทโดยเท่ากัน และให้งดการเกณฑ์แรงชั่วคราว ใช้วิธีเกณฑ์จ้างแทน
พระราชบัญญัติลักษณะเกณฑ์ทหารนี้ ถือเป็นขั้นตอนสุดท้ายของการยกเลิกขนบไพร่ ประกาศใช้ในมณฑลนครศรีธรรมราช ปัตตานี สุราษฎร์ ภูเก็ตและเพชรบูรณ์ พ.ศ. 2458 (สมัยรัชกาลที่ 6) ด้วยความที่ว่าการยกเลิกขนบไพร่เป็นการปลดทุกข์ของราษฎรทุกตำบลทั่วราชอาณาจักร จึงมีความเห็นว่าการยกเลิกขนบไพร่สำคัญยิ่งกว่าการยกเลิกขนบทาสเสียอีก เพราะราษฎรได้รับการส่งเสริมฐานะทางเศรษฐกิจ มีเวลาทำมาหากินได้เต็มที่ และไม่มีใครรังเกียจเหมือนแต่ก่อน
อย่างไรก็ตาม การเสียเงินรัชชูปการ (ภาษีรายหัว) ซึ่งใช้แทนการเกณฑ์แรงงานนั้นมาสิ้นสุดลงในปี 2482
นามสกุล
ชื่อสกุล หรือ
นามสกุล คือ ชื่อบอกตระกูล (หรือสกุล) เพื่อแสดงที่มาของบุคคลนั้น ว่ามาจากครอบครัวไหน ตระกูลใด ธรรมเนียมการใช้นามสกุลปรากฏอยู่ทั่วไปในหลาย ๆ ประเทศและวัฒนธรรม ซึ่งในแต่ละที่ก็อาจจะมีลักษณะเฉพาะแตกต่างกันไป
ในหลาย ๆ วัฒนธรรม (เช่น ทางตะวันตก ตะวันออกกลาง และในทวีปแอฟริกา) นามสกุลจะอยู่ในลำดับหลังสุดของชื่อบุคคล แต่ในบางวัฒนธรรม โดยเฉพาะในเอเชียตะวันออก (จีน ญี่ปุ่น เกาหลี เวียดนาม) นามสกุลจะอยู่ในลำดับแรก ส่วนนามสกุลของไทยจะอยู่เป็นลำดับสุดท้ายเหมือนทางตะวันตก
ในบางวัฒนธรรม จะใช้นามสกุลในการเรียกขานในโอกาสที่เป็นทางการ เช่น บารัก โอบามา (Barack Obama) จะถูกเรียกว่า คุณโอบามา (Mr. Obama) ไม่ใช่ คุณบารัก เป็นต้น
ก่อนหน้านี้ กฎหมายไทยกำหนดให้ผู้หญิงที่แต่งงานแล้ว จะต้องเปลี่ยนมาใช้นามสกุลสามี แต่ในปัจจุบัน ศาลรัฐธรรมนูญได้ชี้ขาดให้ผู้หญิงมีสิทธิในการเลือกใช้นามสกุลของตัวเองหรือของสามีได้ ซึ่งถือเป็นการให้สิทธิแก่สตรีตรงตามที่รัฐธรรมนูญ พ.ศ. 2540 มาตรา 30 ระบุไว้
เดิมคนไทยไม่ได้มีนามสกุล จะมีเพียงชื่อเรียกเท่านั้น ในสมัย พระบาทสมเด็จพระมงกุฎเกล้าเจ้าอยู่หัว รัชกาลที่ 6 จึงโปรดให้มีการตั้งนามสกุลเหมือนกับประเทศอื่น ๆ โดยให้ตราพระราชบัญญัติขนานนามสกุล เมื่อวันที่ 22 มีนาคม พ.ศ. 2455 มีผลใช้บังคับตั้งแต่วันที่ 1 กรกฎาคม พ.ศ. 2456 และมีการพระราชทานนามสกุลให้แก่หลายครอบครัวที่เรียกว่า นามสกุลพระราชทานจำนวน 6,432 นามสกุล และหลายครอบครัวก็ตั้งนามสกุลตามชื่อของผู้นำของครอบครัวนั้น หรือตามถิ่นที่อยู่อาศัยของครอบครัวนั้น นามสกุลแรกของประเทศไทย คือ "สุขุม"
เมื่อมีพระราชบัญญัติขนามนามสกุลฯ ขึ้น ราษฎรไทยจึงต้องตั้งนามสกุลสำหรับใช้ในครอบครัวหรือตระกูลของตน โดยมีความนิยมหลายอย่างด้วยกัน ดังนี้
พระราชบัญญัติชื่อบุคคล พ.ศ. ๒๕๐๕ กำหนดหลักเกณฑ์การตั้งชื่อสกุลไว้ว่า
มาตรา ๘ ชื่อสกุลต้อง
(๑) ไม่พ้องหรือมุ่งหมายให้คล้ายกับพระปรมาภิไธย หรือพระนามของพระราชินี
(๒) ไม่พ้องหรือมุ่งหมายให้คล้ายกับราชทินนาม เว้นแต่ราชทินนามของตน ของผู้บุพการี หรือของผู้สืบสันดาน
(๓) ไม่ซ้ำกับชื่อสกุลที่ได้รับพระราชทานจากพระมหากษัตริย์ หรือชื่อสกุลที่ได้จดทะเบียนไว้แล้ว
(๔) ไม่มีคำหรือความหมายหยาบคาย
(๕) มีพยัญชนะไม่เกินกว่าสิบพยัญชนะ เว้นแต่กรณีใช้ราชทินนามเป็นชื่อสกุล
เดอิดาระ
เดอิดาระ ตัวละครการ์ตูนจากเรื่อง นินจาคาถาโอ้โฮเฮะ สมาชิกที่อายุน้อยที่สุดในแสงอุษาเดอิดาระเป็นนินจาในสังกัดแสงอุษา นินจาถอนตัวของอิวะงาคุเระ เป็นผู้ใช้ดินเหนียว ที่สามารถดัดแปลงเป็นรูปต่าง ๆ ได้ โดยใช้มือแปลกๆของเขา มันกิน รูปปั้นดินเผาแล้ว มันจึงแปลงสภาพของมันตามรูปร่าง ที่คิดและเมื่อโจมตีดินเหนียวจะระเบิดซึ่งก็เป็นคาถาของเดอิดาระชื่อ ดินเหนียวระเบิด(คัทสึ)เขาเดินทางมากับอากาซึนะโนะ ซาโซริ[Sasori] เป็นนักเชิดหุ่นเหมือนกับ คันคุโร่ ซึ่งเป็นโจนินแล้วในตอนนั้นแต่แล้วเมื่อซาโซริตายเดอิดาระก้ได้จับคู่กับโทบิออกตามล่าสัตว์หาง เดอิดาระ นั้น เป็นตัวประหลาดตัวหนึ่งก็ว่าได้เพราะ มีลิ้นทั้งหมด 4อย่าง คือ มือซ้าย มือขวา ปากและหน้าอกซ้าย เดอิดาระเคยเฉียดตายมาหลายต่อหลายครั้ง แต่ก็ยังคงความมีชีวิตต่อได้ อีกทั้ง ระเบิด ต่างๆนั้นมีความรุนแรงแตกต่างกันออกไปทั้งหมดมี 5C และ C5 นั้น ถือเป็นไม้ตายสุดยอดที่ระเบิดตัวเองไปตายพร้อมกันเนื่องมาจากว่า
โมโหซาสีเกะว่าตาของซาสึเกะและอิทาจิไม่เคยเห็นคุณค่าของศิลปะเลยจึงระเบิดตัวเองและนึกขอโทษโทบิที่ต้องตายไปด้วยเพื่อที่จะฆ่าซาสึเกะให้ได้
แต่ซาสีเกะใช้คาถาย้ายมิติเวลาและได้ใช้เนตรวงแหวนสะกดมันดะ(สัตว์คาถาอัญเชิญของโอโรจิมารุ)แต่ระหว่างที่เข้าไปก็โดนระเบิดเข้าพอดีแต่ก็หนีออกมาได้โดยทีซุยเงสึใช้เลือดของซาสึเกะเพื่อที่จะใช้คาถาอัญเชิญเรียกมันดะออกมามันดะโกรธแค้นซาสึเกะมากแต่ก็ตายในที่สุด ฝ่ายนารูโตะก็ตามหาจนได้ร่องรอยของซาสึเกะแต่ปั๊กคุง(สุนัขนินจาของคาคาชิ)ได้บอกว่าไม่สามารถออกตามหาต่อได้แต่คิบะสามารถได้กลิ่นซาสึเกะแล้วก้ออกตามหากันต่อแต่ก็ถูกคารินย้อนแผนโดยใช้เสื้อของซาสึเกะตัดให้เป็นหลายชิ้นแล้วให้นกที่จูโกะเรียกมาจิกและบินไปทุกทิศทางทำให้คิบะไม่สามารถหาต่อได้นารูโตะจึงให้คาถาแยกเงาพันร่างหาทุกทิศทางแต่ก้ไม่เจอซาสึเกะแต่กลับได้เจออิทาจิ อิทาจิบอกว่าตัวเองมาเพื่อจะคุยกับนารูโตะ
เดอิดาระเป็นคนที่เข้าโจมตีหมู่บ้านซึนะงาคุเระและจับตัวกาอาระไป และนำตัวไปสูบพลังออกจนหมดจากนั้นเมื่อพวกนารูโตะมาถึงก็ได้ทำการ
เหยียดหยามศพกาอาระทำให้นารูโตะโมโหและได้มีพลังของจิ้งจอก9หางออกมา(ตอนนั้นไม่มีหางมีแค่หน้าตาที่คล้ายกับจิ้งจอก) และไล่ตามไปพร้อมกับคาคาชิ และท้ายสุดก็เสียแขนไปหนึ่งข้างจากวิชาเนตรกระจกของคาคาชิ แต่คาคาชิก็ใช้จักระไปมากกับการใช้เนตรนี้ สุดท้ายเดอิดาระก็หลบหนีไป ต่อมา คาคุซึ นินจาที่มีหัวใจถึง 5ดวงในคนเดียวและสามารถเล่นธาตุได้ทุกธาตุ ได้ช่วยต่อแขนใหม่หลังจากที่ไปตามหาแขนจนเจอ และยังเป็นผู้จับกุม3หาง(มึสิคาเงะรุน4)ยางูระ
เดอิดาระ
ชื่อภาษาญี่ปุ่น デイダラ
โรมะจิ Deidara
ปรากฏตัวตอนแรก ตอนที่ 247
สังกัด แสงอุษา
อาจารย์ -
วันเกิด 5 พฤษภาคม
กรุ๊ปเลือด AB
อายุ 19 ปี (ถึงแก่กรรม)
1.C0 เปิดปากที่หน้าอกแล้วระเบิดตัวเอง มีรัศมี 10 กิโลเมตร
2.C1 เป็นระเบิดที่เหมือนแมลงตัวเล็กๆ เมื่อปาไปแล้วจะระเบิด
3.C2ดราก้อน ใช้ดินเหนียวปั้นมังกรออกมาตัวนึง มีความสามารถในการสร้างระเบิดนำวิถี
4.C3 ฮิวเมน ใช้ดินเหนียวปั้นคนออกมา ใช้ทิ้งจากบนฟ้ามีอนุภาพสูงส่ง และแบบกับดัก เหยียบแล้วระเบิด
5.C4คารูร่า ระเบิดนาโนขนาดจิ๋วที่จะระเบิดร่างการศัตรูจากระดับเซลล์
เดอิดาระได้ใช้พลังขั้นสุดท้ายเพื่อกำจัดซาสึเกะ แต่ซาสึเกะหนีรอดไปได้
ฮอนด้า
ฮอนด้า มอเตอร์ หรือ บริษัท อุตสาหกรรมและวิจัยฮอนด้า มหาชนจำกัด () เป็นบริษัทผู้ผลิต และจำหน่ายรถยนต์จากประเทศญี่ปุ่น โดยมีผลิตภัณฑ์ รถยนต์ รถบรรทุก จักรยานยนต์ และเครื่องจักรอุตสาหกรรมหนักอีกหลายประเภท ฮอนด้ามีสำนักงานใหญ่อยู่ที่กรุงโตเกียว ประเทศญี่ปุ่น
ฮอนด้าก่อตั้งเมื่อ 24 กันยายน พ.ศ. 2492 โดยนายโซอิจิโระ ฮอนดะ เริ่มรุกตลาดโลกโดยการผลิตจักรยานยนต์ ฮอนด้าเริ่มประสบความสำเร็จจากรถยนต์รุ่นที่มีชื่อว่า ฮอนด้า ซีวิค โดยเริ่มออกขายในปี พ.ศ. 2515 และ ฮอนด้า แอคคอร์ด ในปี พ.ศ. 2519 ต่อมาในปี พ.ศ. 2529 โซอิจิโระ ฮอนดะ ได้ไปเปิดรถยี่ห้อใหม่ในสหรัฐอเมริกา คือ แอคิวร่า ซึ่งเป็นยี่ห้อรถญี่ปุ่นรายแรกที่ไปเปิดรถยี่ห้อใหม่ในอเมริกา
บริษัท ฮอนด้า ออโตโมบิล (ประเทศไทย) จำกัด เริ่มดำเนินธุรกิจในประเทศไทยเมื่อปี พ.ศ. 2526 ซึ่งนับเป็นผู้ผลิตรถยนต์
ที่เข้ามาดำเนินธุรกิจในธุรกิจอุตสาหกรรมยานยนต์ไทยรายหลังๆ โดยมีอายุเพียงสามทศวรรษ ปัจจุบันฮอนด้านับเป็นหนึ่งในผู้ผลิตรถยนต์นั่ง
รายใหญ่ที่สุดของประเทศ มีการเติบโตของยอดจำหน่ายที่รวดเร็วโดยยอดจำหน่ายตั้งแต่เริ่มดำเนินการจนถึงปี พ.ศ. 2549 รวมกว่า 640,000
คัน
ด้วยความมุ่งมั่นในการให้ความพึงพอใจสูงสุดให้แก่ลูกค้า ปัจจุบันมีผู้จำหน่ายรวม 123 แห่งกระจายอยู่ทั่วประเทศแทบทุกจังหวัด เพื่อให้ครอบคลุมการให้
บริการลูกค้าอย่างทั่วถึงสอดคล้องกับความต้องการของตลาดและความนิยมที่เปลี่ยนแปลงอย่างรวดเร็วของผู้บริโภค
นอกเหนือจากการผลิตรถยนต์นั่งเพื่อจำหน่ายภายในประเทศ ฮอนด้ายังเห็นความสำคัญในการใช้เป็นฐานในการผลิตรถยนต์นั่งเพื่อส่งออกไปยังประเทศ
ต่างๆ ในแถบภูมิภาคนี้ อันเป็นการสร้างรายได้เข้าสู่ประเทศอีกทางหนึ่งด้วย ซึ่งมีมูลค่าการส่งออกทั้งในรูปรถยนต์สำเร็จรูปและชิ้นส่วน 50,226 ล้านบาท
ในปี พ.ศ. 2549
ปัจจุบัน ผลิตรถยนต์ฮอนด้าทั้งหมด 15 รุ่น ได้แก่ ฮอนด้า บริโอ, ฮอนด้า บริโอ อเมซ,ฮอนด้า แจ๊ส,ฮอนด้า แจ๊ซ ไฮบริด,ฮอนด้า ซิตี้, ฮอนด้า ซิตี้ CNG, ฮอนด้า ซีวิค ,ฮอนด้า ซีวิค ไฮบริด,ฮอนด้า แอคคอร์ด ,ฮอนด้า ซีอาร์-วี ,ฮอนด้า ฟรีด ,ฮอนด้า สเตปแวกอน ,ฮอนด้า โมบิลิโอ,ฮอนด้า โอดิสซีย์ และฮอนด้า เอชอาร์-วี สำหรับจำหน่ายในประเทศไทยและส่งออกไปยัง 65 ประเทศทั่วโลก นอกจากนี้ ฮอนด้ายังได้ลงทุนสร้างโรงงานผลิตรถยนต์แห่งใหม่มูลค่า 17,150 ล้านบาทในจังหวัดปราจีนบุรี พร้อมคาดว่าจะเปิดสายการผลิตในปี 2558
เชนกังวู
เชนกังวู () เป็นวัตถุที่มีพลังมหาศาล ปรากฏในการ์ตูนเรื่อง เส้าหลิน สุดยอดพลังแห่งเพลงมวย และ ตำนานมังกรเส้าหลิน พลังของมันสามารถถูกใช้โดยผู้ที่ครอบครองโดยการพูดชื่อของมัน คำว่าเชนกังวู ในภาษาจีนแปลว่าเครื่องมือของพระเจ้า
เมื่อ 1500 ปีก่อน ได้เกิดการประลองเส้าหลินครั้งแรกระหว่างอาจารย์ดาฉีและวู่หยา อาจารย์ดาฉีเป็นฝ่ายชนะ วู่หยาถูกขังไว้ในกล่องปริศนา อาจารย์ดาฉีและมังกรโดโจได้ซ่อนเชนกังวูไว้ตามที่ต่างๆทั่วโลก ต่อมา อาจารย์ดาฉีได้สร้างวัดเส้าหลินและเลือกผู้ที่มาเป็นนักรบเส้าหลินเพื่อปกป้องเชนกังวูไม่ให้ตกไปอยู่ในมือของคนชั่ว นักรบเส้าหลินแต่ละคนจะมีพลังเป็นของตัวเอง ได้แก่ ไฟ, ลม, น้ำ หรือดิน
1500 ปีต่อมา วู่หยาได้ถูกปลดปล่อยออกจากกล่องโดยแจ๊ค สไปเซอร์ แต่เธอเหลือเพียงรูปของวิญญาณ นักรบเส้าหลินชุดล่าสุด โอมิ มังกรแห่งธาตุน้ำ คิมิโกะ โทโฮมิโกะ มังกรแห่งธาตุไฟ เรมุนโด้ เปโดรซ่า มังกรแห่งธาตุลม และ เคลย์ เบลลีย์ มังกรแห่งธาตุดินต้องทำการต่อสู้กับฝ่ายเฮ่ยหลิน เมื่อสมดุลของฝ่ายเส้าหลินและเฮ่ยหลินถูกทำลาย เชนกังวูที่ถูกซ่อนอยู่จะค่อยๆเผยตัวทีละชิ้น เมื่อเชนกังวูแต่ละชิ้นปรากฏ วู่หยาและโดโจจะสามารถรับรู้ได้ วู่หยาจะรู้ว่าเป็นเชนกังวูชิ้นใด แต่โดโจไม่รู้ ต้องใช้คัมภีร์เชนกังวูเพื่อค้นหา ยังไม่มีใครทราบว่ามีเชนกังวูอยู่ทั้งหมดกี่ชิ้น แต่ครั้งหนึ่งวู่หยาเคยบอกว่ามีเชนกังวูมากกว่าร้อยชิ้นที่ถูกซ่อนอยู่
เชนกังวูในตำนานมังกรเส้าหลิน ประกอบด้วยเชนกังวูที่มีเจ้าของอยู่แล้วตั้งแต่ตอนแรก(โดยเป็นเชนกังวูในเส้าหลิน สุดยอดพลังแห่งเพลงมวย แต่ก็มีบางชิ้นที่มีความสามารถไม่เหมือนกับซีรีส์ก่อน) เชนกังวูที่ปรากฏตัวในเส้าหลิน สุดยอดพลังแห่งเพลงมวยแล้ว แต่ยังไม่ได้ปรากฏตัวในซีรีส์นี้ และเชนกังวูใหม่ที่ไม่เคยปรากฏตัวในเส้าหลิน สุดยอดพลังแห่งเพลงมวย